title: Σύσταση του Συμβουλίου, της 12ης Ιουλίου 2011 , σχετικά με το εθνικό πρόγραμμα μεταρρυθμίσεων της Ουγγαρίας για το 2011 και για την έκδοση γνώμης του Συμβουλίου σχετικά με το επικαιροποιημένο πρόγραμμα σύγκλισης της Ουγγαρίας, 2011-2015

text:
               15.7.2011

               EL

               Επίσημη Εφημερίδα της Ευρωπαϊκής Ένωσης

               C 209/10

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2011
   σχετικά με το εθνικό πρόγραμμα μεταρρυθμίσεων της Ουγγαρίας για το 2011 και για την έκδοση γνώμης του Συμβουλίου σχετικά με το επικαιροποιημένο πρόγραμμα σύγκλισης της Ουγγαρίας, 2011-2015
   2011/C 209/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1) και ιδίως το άρθρο 9 παράγραφος 3,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Μετά από διαβούλευση με την Οικονομική και Δημοσιονομική Επιτροπή,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για την δρομολόγηση της στρατηγικής για την Ευρώπη 2020, μιας νέας στρατηγικής για την ανάπτυξη και την απασχόληση, η οποία, βασιζόμενη στο μεγαλύτερο συντονισμό των οικονομικών πολιτικών, θα εστιαστεί σε νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και στις 21 Οκτωβρίου 2010 το Συμβούλιο εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη καλούνταν να λαμβάνουν τις ολοκληρωμένες κατευθυντήριες γραμμές υπόψη στις εθνικές οικονομικές πολιτικές και πολιτικές απασχόλησης.

               (3)

               Στις 12 Ιανουαρίου 2011 η Επιτροπή εξέδωσε την πρώτη Ετήσια Επισκόπηση Ανάπτυξης, η οποία σηματοδοτεί την έναρξη ενός νέου κύκλου οικονομικής διακυβέρνησης στην ΕΕ και του πρώτου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, το οποίο εντάσσεται στη στρατηγική «Ευρώπη 2020».

               (4)

               Στις 25 Μαρτίου 2011, το Ευρωπαϊκό Συμβούλιο προσυπέγραψε τις προτεραιότητες για τη δημοσιονομική εξυγίανση και τη διαρθρωτική μεταρρύθμιση (σύμφωνα με τα συμπεράσματα του Συμβουλίου της 15ης Φεβρουαρίου και της 7ης Μαρτίου 2011 και κατόπιν της Ετήσιας Επισκόπησης της Ανάπτυξης που εκπόνησε η Επιτροπή). Τόνισε ότι πρέπει να δοθεί προτεραιότητα στην αποκατάσταση υγιών προϋπολογισμών και στη διατηρησιμότητα των δημόσιων οικονομικών, στη μείωση της ανεργίας μέσω μεταρρυθμίσεων της αγοράς εργασίας και στην καταβολή νέων προσπαθειών για την ενίσχυση της οικονομικής μεγέθυνσης. Ζήτησε από τα κράτη μέλη να ενσωματώσουν αυτές τις προτεραιότητες σε συγκεκριμένα μέτρα που θα ενταχθούν στα αντίστοιχά τους προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (5)

               Στις 15 Απριλίου 2011, η Ουγγαρία υπέβαλε το επικαιροποιημένο πρόγραμμα σύγκλισης 2011 που καλύπτει την περίοδο 2011-2015, καθώς και το εθνικό της πρόγραμμα μεταρρυθμίσεων για το 2011. Προκειμένου να ληφθεί υπόψη η αλληλεξάρτησή τους, τα δύο προγράμματα αξιολογήθηκαν ταυτόχρονα.

               (6)

               Η Ουγγαρία επλήγη σοβαρά από την κρίση το φθινόπωρο του 2008, με συνέπεια η χώρα να χάσει την πρόσβαση σε χρηματοδότηση από την αγορά. Για να ξεπεράσει τις δυσχέρειες αυτές, η Ουγγαρία εφάρμοσε πρόγραμμα προσαρμογής που εστιάστηκε στη δημοσιονομική εξυγίανση και στην εποπτεία του χρηματοπιστωτικού τομέα και στηρίχθηκε με οικονομική ενίσχυση από την ΕΕ και το ΔΝΤ. Βάσει των ανωτέρω, η χώρα ανέκτησε πρόσβαση στις αγορές την άνοιξη του 2009 και η οικονομία ανέκαμψε από την ύφεση. Το ΑΕΠ, αφού συρρικνώθηκε κατά 6,7% το 2009, αυξήθηκε κατά 1,2% το 2010, ενισχυόμενο από την αύξηση των εξαγωγών. Ταυτόχρονα, η ανεργία αυξήθηκε περαιτέρω υπερβαίνοντας σε ποσοστό το 11% έναντι του επιπέδου προ της κρίσης που ήταν χαμηλότερο του 8%. Το δεύτερο εξάμηνο του 2010, η κυβέρνηση ανακοίνωσε σημαντικές φορολογικές περικοπές κατά την περίοδο 2010-2013. Για να περιορίσει τη δημοσιονομική επιδείνωση, επέβαλε παράλληλα έκτακτες εισφορές και αποφάσισε πρόσθετες μόνιμες περικοπές δαπανών.Επιπλέον, η απόφαση να καταργηθεί η υποχρεωτική ιδιωτική σύνταξη έφερε και μόνιμα και έκτακτα έσοδα. Παρόλο που τα μέτρα αυτά επέτρεψαν η απόκλιση το 2010 να μην υπερβεί το 0,4% του ΑΕΠ σε σχέση με στόχο ελλείμματος 3,8% του ΑΕΠ, και θα οδηγήσουν σε πλεόνασμα το 2011, η υποκείμενη κατάσταση παρουσίασε σημαντική επιδείνωση. Βάσει των ανωτέρω, και προκειμένου να ενισχύσει το δυναμικό οικονομικής μεγέθυνσης, η κυβέρνηση ανακοίνωσε το Μάρτιο του 2011 πρόγραμμα διαρθρωτικών μεταρρυθμίσεων και ενέκρινε περαιτέρω μέτρα εξυγίανσης.

               (7)

               Με βάση την αξιολόγηση του ενημερωμένου προγράμματος σύγκλισης δυνάμει του κανονισμού (ΕΚ) αριθ. 1466/97 του Συμβουλίου, το Συμβουλίου εκτιμά ότι βάσει των εαρινών προβλέψεων 2011 των υπηρεσιών της Επιτροπής, το μακροοικονομικό σενάριο στο οποίο βασίζονται οι δημοσιονομικές προβλέψεις είναι ελαφρώς αισιόδοξο, ιδίως όσον αφορά την αύξηση της εγχώριας ζήτησης. Η επικαιροποίηση αποσκοπεί στη διόρθωση του υπερβολικού ελλείμματος εντός της προθεσμίας του 2011 που έθεσε το Συμβούλιο. Η διόρθωση θα επιτευχθεί εξασφαλίζοντας πλεόνασμα 2% του ΑΕΠ από σημαντικά έκτακτα έσοδα που θα προκύψουν από τα σχετικά με τις συντάξεις στοιχεία ενεργητικού. Το 2012, ο προϋπολογισμός αναμένεται να παρουσιάσει έλλειμμα 2,5% του ΑΕΠ το οποίο στη συνέχεια θα μειωθεί σταδιακά σε 1,5% του ΑΕΠ το 2015, κυρίως μέσω περικοπών των δαπανών. Η επικαιροποίηση επιβεβαιώνει το μεσοπρόθεσμο στόχο της χώρας για έλλειμμα 1,5% του ΑΕΠ όσον αφορά τη δημοσιονομική κατάσταση σε διαρθρωτικούς όρους. Η στρατηγική εξυγίανσης αναμένεται να συμβάλει στη διαρθρωτική μείωση του ελλείμματος και να οδηγήσει το χρέος σε πτωτική πορεία για να φθάσει το 64% του ΑΕΠ έως το 2015. Ωστόσο, η στρατηγική αυτή φαίνεται να είναι οπισθοβαρής, καθώς οι διαρθρωτικές βελτιώσεις δεν ξεκινούν πριν από το 2012, ενώ η σωρευτική διαρθρωτική επιδείνωση άνω του 3% του ΑΕΠ κατά το 2010 και το 2011 δεν είναι ευθυγραμμισμένη με τη σύσταση του Συμβουλίου του Ιουλίου 2009 με την οποία ζητήθηκε από την Ουγγαρία να επιτύχει διαρθρωτική προσαρμογή τουλάχιστον 0,5% του ΑΕΠ. Σύμφωνα με τις εαρινές προβλέψεις το έλλειμμα θα ανέλθει στο 3,3% του ΑΕΠ το 2012, γεγονός που συνεπάγεται ορισμένους κινδύνους εφαρμογής· στη βάση αυτή δεν μπορεί να αποκλειστεί το ενδεχόμενο να σημειωθεί εκ νέου υπέρβαση του κατωφλίου κατά το έτος αυτό, εκτός εάν ληφθούν περαιτέρω μέτρα. Επιπλέον, η προβλεπόμενη πορεία του διαρθρωτικού ελλείμματος όπως το υπολογίζει η Επιτροπή δεν παρέχει δυνατότητα υλοποίησης των αναγκαίων διαρθρωτικών προσαρμογών που θα εξασφάλιζαν την επίτευξη του μεσοπρόθεσμου δημοσιονομικού στόχου μέχρι το τέλος της περιόδου εφαρμογής του προγράμματος σύγκλισης· ειδικότερα, δεν προβλέπεται περαιτέρω διαρθρωτική προσαρμογή πέραν του 2013 αν και το περιθώριο προς την κατεύθυνση του μεσοπρόθεσμου στόχου είναι μικρό.
               Τέλος, η κατάργηση του υποχρεωτικού συστήματος ιδιωτικής συνταξιοδότησης αποφέρει και άλλα έκτακτα και μόνιμα έσοδα αλλά παράλληλα αυξάνει και τις μακροπρόθεσμες υποχρεώσεις. Η συνεπαγομένη πιθανή επιδείνωση της μακροπρόθεσμης διατηρησιμότητας των δημόσιων οικονομικών , αν ληφθεί υπόψιν ότι μέρος του ενεργητικού των συνταξιοδοτικών ταμείων χρησιμοποιείται για χρηματοδότηση τρεχουσών δαπανών, αντισταθμίζεται μερικώς από διάφορα μέτρα που έχουν ανακοινωθεί και αφορούν το συνταξιοδοτικό σύστημα στα πλαίσια του προγράμματος διαρθρωτικών μεταρρυθμίσεων( πχ οι ήδη μερικώς εφαρμοσθείσες παραμετρικές αλλαγές στον δημόσιο πυλώνα).Κατά την τελευταία εκτίμηση της Επιτροπής, οι κίνδυνοι για την μακροπρόθεση διατηρισιμότητα των δημόσιων οικονομικών είναι μάλλον μέτριοι.

               (8)

               Η δημοσιονομική εξυγίανση εξακολουθεί να αποτελεί σημαντική πρόκληση. Χωρίς την αυστηρή εφαρμογή των ανακοινωθέντων μέτρων και πρόσθετων μέτρων διαρθρωτικής φύσεως, δεν μπορεί να διασφαλιστεί ότι το υπερβολικό έλλειμμα θα διορθωθεί σε διατηρήσιμη βάση και θα σημειωθεί ικανοποιητική πρόοδος προς το μεσοπρόθεσμο στόχο. Επιπλέον, η δημοσιονομική εξυγίανση θα συμβάλει επίσης στο να ακολουθήσει η μείωση του χρέους κατάλληλη πτωτική πορεία και να βελτιωθεί η μακροπρόθεσμη διατηρησιμότητα η οποία φαίνεται να παρουσιάζει μεσαίας τάξεως κίνδυνο. Η πλήρης αξιοποίηση των εκτάκτων εσόδων θα μπορούσε να επιταχύνει τη δημοσιονομική εξυγίανση. Βάσει των ανωτέρω, οι διετείς εκθέσεις προόδου που καταρτίζουν οι αρχές σχετικά με τη διαδικασία υπερβολικού ελλείμματος θα αποτελέσουν χρήσιμο εργαλείο για την εκ του σύνεγγυς παρακολούθηση της προόδου της δημοσιονομικής εξυγίανσης.

               (9)

               Οι διατάξεις του προσφάτως εγκριθέντος Συντάγματος προβλέπουν «φρένο χρέους» στο 50% του ΑΕΠ και παρέχουν στο Δημοσιονομικό Συμβούλιο δικαίωμα αρνησικυρίας στον ετήσιο προϋπολογισμό, γεγονός που θα μπορούσε να αποτελέσει ένα πρώτο βήμα προς τη βελτίωση του δημοσιονομικού πλαισίου. Ωστόσο, σημαντικές λεπτομέρειες δεν αναμένεται να διευκρινιστούν παρά στις βασικές νομοθετικές ρυθμίσεις που θα ακολουθήσουν (π.χ. ποια θα είναι τα πρόσκαιρα αριθμητικά κριτήρια μέχρι τον περιορισμό του ποσοστού χρέους κάτω του 50%, η ακριβής ερμηνεία της ρήτρας διαφυγής). Η επιβολή ονομαστικού ορίου χρέους εάν χρησιμοποιείται ως μέτρο γενικής χρήσεως θα μπορούσε, υπό την προϋπόθεση ότι οι άλλοι όροι θα παραμείνουν αμετάβλητοι, να οδηγήσει σε προκυκλική δημοσιονομική πολιτική. Επιπλέον, τα καθήκοντα του αναδιοργανωμένου δημοσιονομικού οργάνου είναι σχετικά περιορισμένα (διατύπωση γνώμης επί του σχεδίου προϋπολογισμού, με δικαίωμα αρνησικυρίας) και δεν καλύπτουν το δημοσιονομικό κύκλο στο σύνολό του (π.χ. μέσω αξιολογήσεων σε πραγματικό χρόνο των νέων πολιτικών με σημαντικό δημοσιονομικό αντίκτυπο). Τέλος, δεν έχουν ακόμη διευκρινιστεί άλλες σημαντικές πτυχές της δημοσιονομικής διακυβέρνησης, όπως ο μεσοπρόθεσμος προσανατολισμός της δημοσιονομικής πολιτικής και το ζήτημα της διαφάνειας.

               (10)

               Το ποσοστό απασχόλησης είναι από τα χαμηλότερα στην ΕΕ των 27 (60,4 %). Το ποσοστό απασχόλησης των γυναικών είναι επίσης χαμηλό (55 %), ενώ η διαφορά μεταξύ των ποσοστών απασχόλησης για γυναίκες με ή χωρίς παιδιά της ηλικιακής ομάδας 0-6 ετών, είναι η δεύτερη μεγαλύτερη στην ΕΕ (33,6 ποσοστιαίες μονάδες έναντι μέσου όρου 12,1 ποσοστιαίων μονάδων στην ΕΕ). Υπάρχουν ελλείψεις τόσο όσον αφορά την ικανότητα όσο και την ποιότητα των υπηρεσιών ημερήσιας φροντίδας στην Ουγγαρία, η παροχή των οποίων είναι ιδιαίτερα περιορισμένη εκτός των μεγάλων πόλεων και σε περιφέρειες με πολύ υψηλό ποσοστό ανεργίας. Η βελτίωση της παροχής ημερήσιας φροντίδας θα αποτελούσε σημαντικό μέτρο που θα διευκόλυνε τη συμμετοχή αμφοτέρων των γονέων στο εργατικό δυναμικό.

               (11)

               Η φορολογική επιβάρυνση της εργασίας ήταν σχετικά υψηλή στην Ουγγαρία. Το νέο σύστημα φόρου εισοδήματος φυσικών προσώπων αντιμετωπίζει εν μέρει τις αρνητικές συνέπειες στην απασχόληση, ιδίως των ατόμων με εισόδημα άνω του μέσου όρού ή/και των ατόμων με παιδιά, και έχει σκοπό να αντιμετωπίσει τα πιο επείγοντα προβλήματα ανταγωνιστικότητος και δημογραφίας. Αν και ο φορολογικός συντελεστής μειώθηκε, στην πράξη η φορολογική επιβάρυνση των ατόμων με χαμηλά εισοδήματα χωρίς παιδιά, λαμβανομένης ιδίως υπόψη της σταδιακής κατάργησης των εκπτώσεων φόρου για την απασχόληση.

               (12)

               Οι δημόσιες υπηρεσίες απασχόλησης δεν διαθέτουν επαρκή διοικητική ικανότητα και οι προηγούμενες εισροές πόρων δεν βελτίωσαν την αποτελεσματικότητα των υπηρεσιών στον τομέα της ένταξης των ανέργων στην αγορά εργασίας. Η χρηματοδότηση των προγραμμάτων απασχόλησης δεν συνδέεται επαρκώς με την επίτευξη αποτελεσμάτων ιδίως όταν πρόκειται για μέτρα με εθνική χρηματοδότηση. Πρόσφατα ανακοινώθηκε ότι η διάρκεια καταβολής επιδομάτων ανεργίας θα μειωθεί φτάνοντας στα χαμηλότερα επίπεδα της ΕΕ. Ο αντίκτυπος του μέτρου αυτού στην αγορά εργασίας πρέπει να αξιολογηθεί, ιδίως για να προσδιοριστεί η αποτελεσματικότητά του όσον αφορά την αύξηση της συμμετοχής στην απασχόληση.

               (13)

               Η φτώχεια και συναφείς παράγοντες όπως η ανεργία ή το χαμηλό μορφωτικό επίπεδο εξακολουθούν να πλήττουν ορισμένες μειονεκτούσες ομάδες, ιδιαίτερα τους Ρομ, κατά τρόπο δυσανάλογο. Τα άτομα με χαμηλή ειδίκευση παρουσιάζουν ιδιαίτερα χαμηλό ποσοστό απασχόλησης (36,8% έναντι ευρωπαϊκού μέσου όρου 53,4%), ιδίως μεταξύ των ανδρών. Σύμφωνα με τις εκτιμήσεις, το 70% του πληθυσμού Ρομ ζει κάτω από το όριο της φτώχειας. Η μεγάλη πλειοψηφία του πληθυσμού αυτού ζει σε υποβαθμισμένες περιφέρειες, με περιορισμένη πρόσβαση σε ευκαιρίες της αγοράς εργασίας και σε δημόσιες υπηρεσίες.

               (14)

               Οι ΜΜΕ αντιμετώπισαν εμπόδια λόγω της περιπλοκότητας του κανονιστικού πλαισίου, των επαχθών διοικητικών επιβαρύνσεων και της περιορισμένης λογοδοσίας και διαφάνειας στη δημόσια διοίκηση. Η πρόσβαση των ΜΜΕ σε χρηματοδότηση στα αρχικά στάδια ήταν χαμηλότερη από το μέσο όρο της ΕΕ. Το εθνικό πρόγραμμα μεταρρυθμίσεων περιλαμβάνει σειρά μέτρων για τον περιορισμό των διοικητικών επιβαρύνσεων. Ο ρόλος των μηχανισμών μη τραπεζικής χρηματοδότησης υστερεί σε σχέση με αυτόν που διαδραματίζουν οι μηχανισμοί αυτοί σε άλλες ευρωπαϊκές χώρες. Δεν έχει αξιολογηθεί συστηματικά η αποτελεσματικότητα προηγούμενων προγραμμάτων για τη στήριξη του τομέα.

               (15)

               Η Επιτροπή έχει αξιολογήσει το πρόγραμμα σύγκλισης και το εθνικό πρόγραμμα μεταρρυθμίσεων για την Ουγγαρία και έλαβε επίσης υπόψη την πρόθεση της κυβέρνησης να παρακολουθήσει το σύμφωνο για το ευρώ +. Η Επιτροπή έλαβε υπόψη όχι μόνο τη συνάφεια των προγραμμάτων αυτών για διατηρήσιμη δημοσιονομική και κοινωνικοοικονομική πολιτική στην Ουγγαρία, αλλά επίσης τη συμβατότητά τους με τους κανόνες και τις κατευθυντήριες γραμμές της ΕΕ, δεδομένης της ανάγκης ενδυνάμωσης της όλης οικονομικής διακυβέρνησης της Ευρωπαϊκής Ένωσης, μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Εκτιμά ότι η στρατηγική δημοσιονομικής προσαρμογής βασίζεται κυρίως στο σκέλος των δαπανών και ότι η προθεσμία του 2011 που έθεσε το Συμβούλιο για να μειωθεί το έλλειμμα κάτω από το 3% ΑΕΠ επιτυγχάνεται με έκτακτα μόνο έσοδα, ιδίως από τα περιουσιακά στοιχεία των ταμείων, και ότι η δομική βελτίωση θα αρχίσει μόνο το 2012. Λαμβάνοντας υπόψη τους κινδύνους εφαρμογής, δεν μπορεί να αποκλειστεί η εκ νέου ενδεχόμενη υπέρβαση του ορίου κατά το έτος αυτό εκτός εάν ληφθούν περαιτέρω μέτρα. Επιπλέον, μακροπρόθεσμα το πρόγραμμα σύγκλισης, όπως επανυπολόγισε η Επιτροπή, δεν διασφαλίζει περαιτέρω πρόοδο προς το μεσοπρόθεσμο στόχο αν και το περιθώριο είναι μικρό. Η λήψη περαιτέρω μέτρων για την αύξηση της συμμετοχής στην αγορά εργασίας και τον εκσυγχρονισμό των υπηρεσιών απασχόλησης αναμένεται να συμβάλει στην αύξηση των ευκαιριών απασχόλησης. Η περαιτέρω μείωση των διοικητικών επιβαρύνσεων αναμένεται να συμβάλει στη βελτίωση του επιχειρηματικού περιβάλλοντος και να βοηθήσει την ανάπτυξη των ΜΜΕ.

               (16)

               Βάσει της αξιολόγησης αυτής και λαμβάνοντας επίσης υπόψη τη σύσταση του Συμβουλίου, δυνάμει του άρθρου 126 παράγραφος 7 της συνθήκης για τη λειτουργία της Ευρωπαϊκής Ένωσης, της 7ης Ιουλίου 2009, το Συμβούλιο εξέτασε την επικαιροποίηση για το 2011 του προγράμματος σύγκλισης της Ουγγαρίας και η γνώμη του (3) αντικατοπτρίζεται ιδίως στις συστάσεις του στα σημεία (1) και (2) κατωτέρω. Λαμβάνοντας υπόψη τα συμπεράσματα του Ευρωπαϊκού Συμβουλίου, της 25ης Μαρτίου 2011, το Συμβούλιο εξέτασε το εθνικό πρόγραμμα μεταρρυθμίσεων της Ουγγαρίας,

         ΣΥΝΙΣΤΑ να αναλάβει η Ουγγαρία δράση κατά την περίοδο 2011-2012 ούτως ώστε:

               1.

               Να ενισχύσει τη δημοσιονομική προσπάθεια για να τηρήσει τη σύσταση του Συμβουλίου σχετικά με τη βιώσιμη διόρθωση του υπερβολικού ελλείμματος , μεταξύ άλλων με την αποφυγή της διαρθρωτικής επιδείνωσης του 2011, η οποία συνδέεται με το στόχο για πλεόνασμα 2% του ΑΕΠ, και να μεριμνήσει ώστε, το 2012 και στα επόμενα έτη, το δημοσιονομικό έλλειμμα να κρατηθεί ασφαλώς κάτω του 3% του ΑΕΠ μειώνοντας έτσι τον υψηλό λόγο δημοσίου χρέους. Να εφαρμόσει πλήρως τα ανακοινωθέντα φορολογικά μέτρα και να λάβει πρόσθετα μόνιμα μέτρα, αν χρειασθεί το αργότερο με τον προυπολογισμό του 2012, για να πετύχει το δημοσιονομικό στόχο του έτους αυτού. Ο προυπολογισμός του 2012 θα πρέπει επίσης να έχει πρόσθετα μέτρα για να επιτευχθεί ο στόχος 2013 του προγράμματος σύγκλισης. Να διασφαλίσει πρόοδο προς την επίτευξη του μεσοπρόθεσμου στόχου κατά ποσοστό τουλάχιστον 0,5% του ΑΕΠ ετησίως μέχρι να επιτευχθεί ο στόχος και να χρησιμοποιήσει ενδεχόμενα απροσδόκητα έσοδα για την επιτάχυνση της δημοσιονομικής εξυγίανσης.

               2.

               Να θεσπίσει και να εφαρμόσει κανονισμούς που προσδιορίζουν τις λειτουργικές πτυχές του νέου πλαισίου δημοσιονομικής διακυβέρνησης που προβλέπει το Σύνταγμα, συμπεριλαμβανομένων, μεταξύ άλλων, των αριθμητικών κανόνων που θα εφαρμόζονται σε κεντρικό και τοπικό επίπεδο έως ότου ο δείκτης του χρέους υποχωρήσει κάτω του 50% του ΑΕΠ. Οσον αφορά το δημοσιονομικό πλαίσιο, να υλοποιήσει και να ενδυναμώσει τον πολυετή δημοσιονομικό σχεδιασμό, να βελτιώσει τη διαφάνεια των δημοσίων οκονομικών και να διευρύνει την εντολη του Δημοσιονομικού Συμβουλίου.

               3.

               Να ενισχύσει τη συμμετοχή στην αγορά εργασίας αμβλύνοντας τις επιπτώσεις της φορολογικής μεταρρύθμισης στα άτομα με χαμηλό εισόδημα κατά τρόπο που δεν επηρεάζει τον προϋπολογισμό. Να στηρίξει μέτρα ενθάρρυνσης της συμμετοχής των γυναικών στην αγορά εργασίας βελτιώνοντας τις υποδομές φύλαξης των παιδιών και των ιδρυμάτων προσχολικής εκπαίδευσης.

               4.

               Να λάβει μέτρα για την ενίσχυση της ικανότητας της δημόσιας υπηρεσίας απασχόλησης και των λοιπών φορέων, με στόχο τη βελτίωση της ποιότητας και της αποτελεσματικότητας της κατάρτισης, της συνδρομής στην αναζήτηση απασχόλησης και των εξατομικευμένων υπηρεσιών. Να ενισχύσει τα μέτρα στην αγορά εργασίας που δίνουν αποδεδειγμένως θετικά αποτελέσματα. Σε διαβούλευση με τους ενδιαφερόμενους φορείς, να καταρτίσει προγράμματα προσαρμοσμένα στις ανάγκες ατόμων με χαμηλά προσόντα και άλλων ιδιαίτερα μειονεκτουσών ομάδων.

               5.

               Να βελτιώσει το επιχειρηματικό περιβάλλον υλοποιώντας όλα τα μέτρα που προβλέπει το εθνικό πρόγραμμα μεταρρυθμίσεων για την κανονιστική μεταρρύθμιση και τη μείωση των διοικητικών επιβαρύνσεων· να αξιολογήσει την αποτελεσματικότητα των εφαρμοζόμενων πολιτικών στήριξης των ΜΜΕ και να προσαρμόσει κρατικά προγράμματα προκειμένου να βελτιώσει την πρόσβαση σε μη τραπεζική χρηματοδότηση.

      Βρυξέλλες, 12 Ιουλίου 2011.

            Για το Συμβούλιο

            Ο Πρόεδρος

         J. VINCENT-ROSTOWSKI

      (1)  ΕΕ L 209 της 2.8.1997, σ. 1.

      (2)  Διατηρούνται για το 2011 με την απόφαση 2011/308/ΕΕ του Συμβουλίου, της 19ης Μαΐου 2011, για τις κατευθυντήριες γραμμές των πολιτικών απασχόλησης των κρατών μελών (ΕΕ L 138 της 26.5.2011, σ. 56).

      (3)  Προβλέπεται στο άρθρο 9 παράγραφος 3 του κανονισμού (ΕΚ) αριθ. 1466/97.


				|

		52012DC0315

			Σύσταση ΣΥΣΤΑΣΗΣ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων του Λουξεμβούργου για το 2012 και τη διατύπωση γνώμης του Συμβουλίου σχετικά με το πρόγραμμα σταθερότητας του Λουξεμβούργου για την περίοδο 2012-2015 /* COM/2012/0315 final - 2012/ () */

			   	Σύσταση
ΣΥΣΤΑΣΗΣ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
του
Λουξεμβούργου
για το 2012
και τη
διατύπωση
γνώμης του
Συμβουλίου
σχετικά με το
πρόγραμμα
σταθερότητας
του
Λουξεμβούργου
για την
περίοδο 2012-2015
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης και
ιδίως το άρθρο 121
παράγραφος 2 και
το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και τον
συντονισμό των
οικονομικών
πολιτικών[1], και
ιδίως το άρθρο 5
παράγραφος 2,
Έχοντας
υπόψη τη
σύσταση της
Ευρωπαϊκής
Επιτροπής[2],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[3],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής
Απασχόλησης,
Μετά από
διαβούλευση με
την Οικονομική
και Δημοσιονομική
Επιτροπή,
Εκτιμώντας
τα ακόλουθα:
(1)       Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Ευρωπαϊκής
Επιτροπής για
τη δρομολόγηση
της
στρατηγικής
«Ευρώπη 2020», μιας
νέας
στρατηγικής για
την ανάπτυξη
και την
απασχόληση, η
οποία, βασιζόμενη
στο μεγαλύτερο
συντονισμό των
οικονομικών πολιτικών,
θα εστιαστεί
σε
νευραλγικούς
τομείς στους
οποίους
απαιτείται
δράση ώστε να
ενισχυθεί το
δυναμικό
διατηρήσιμης
ανάπτυξης και
ανταγωνιστικότητας
της Ευρώπης.
(2)       Στις 13
Ιουλίου 2010, το
Συμβούλιο
εξέδωσε
σύσταση σχετικά
με τους
γενικούς
προσανατολισμούς
της οικονομικής
πολιτικής των
κρατών μελών
και της Ένωσης
(2010 έως 2014) και στις 21
Οκτωβρίου 2010 το
Συμβούλιο εξέδωσε
απόφαση
σχετικά με τις
κατευθυντήριες
γραμμές των
πολιτικών
απασχόλησης
των κρατών μελών[4], οι
οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη κλήθηκαν
να λαμβάνουν
υπόψη τις
ολοκληρωμένες
κατευθυντήριες
γραμμές στις
οικονομικές
τους πολιτικές
και στις
πολιτικές για
την
απασχόληση.
(3)       Στις 12
Ιουλίου 2011, το
Συμβούλιο
εξέδωσε
σύσταση σχετικά
με το εθνικό
πρόγραμμα
μεταρρυθμίσεων
του Λουξεμβούργου
για το 2011 και
διατύπωσε τη
γνώμη του
σχετικά με το επικαιροποιημένο
πρόγραμμα
σταθερότητας
του Λουξεμβούργου
για την
περίοδο 2011-2014.
(4)       Στις 23
Νοεμβρίου 2011, η
Επιτροπή
ενέκρινε τη
δεύτερη ετήσια
επισκόπηση της
ανάπτυξης,
σηματοδοτώντας
την έναρξη του
δεύτερου
Ευρωπαϊκού
Εξαμήνου εκ
των προτέρων
και
ολοκληρωμένου
συντονισμού
πολιτικής, το
οποίο
εντάσσεται στη
στρατηγική
«Ευρώπη 2020». Στις 14
Φεβρουαρίου 2012, η
Επιτροπή,
βάσει του
κανονισμού (ΕΕ)
1176/2011, εξέδωσε την
έκθεση για τον
μηχανισμό επαγρύπνησης[5], στην
οποία το
Λουξεμβούργο
δεν
κατονομάζεται
ως ένα από τα
κράτη μέλη τα
οποία θα
έπρεπε να
υποβληθούν σε
εμπεριστατωμένη
επισκόπηση.
(5)       Στις 2
Μαρτίου 2012, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
δημοσιονομικής
σταθερότητας,
δημοσιονομικής
εξυγίανσης και
μέτρων για την
ενίσχυση της
ανάπτυξης.
Υπογράμμισε την
ανάγκη να
επιδιωχθεί
διαφοροποιημένη
και ευνοϊκή
για την
ανάπτυξη
δημοσιονομική
εξυγίανση, να
αποκατασταθεί
η υπό
κανονικούς
όρους χορήγηση
δανείων προς
την οικονομία,
να
υποστηριχθεί η
ανάπτυξη και η
ανταγωνιστικότητα,
να
καταπολεμηθεί
η ανεργία και
οι κοινωνικές
επιπτώσεις της
κρίσης και να
εκσυγχρονιστεί
η δημόσια
διοίκηση.
(6)       Στις 2
Μαρτίου 2012, το
Ευρωπαϊκό
Συμβούλιο
κάλεσε επίσης
τα κράτη μέλη
που συμμετέχουν
στο Σύμφωνο
για το Ευρώ + να
υποβάλουν εγκαίρως
τις δεσμεύσεις
τους,
προκειμένου να
περιληφθούν
στα αντίστοιχά
τους
προγράμματα
σταθερότητας ή
σύγκλισης και
στα εθνικά
τους
προγράμματα μεταρρυθμίσεων.
(7)       Στις 27
Απριλίου 2012, το
Λουξεμβούργο
υπέβαλε
επικαιροποιημένο
πρόγραμμα
σταθερότητας
που καλύπτει
την περίοδο 2012-2015
και το εθνικό
πρόγραμμα μεταρρυθμίσεων
του 2012. Για να
ληφθεί υπόψη η
αλληλεξάρτησή
τους, τα δύο
προγράμματα
αξιολογήθηκαν
ταυτοχρόνως.
(8)       Βάσει
της
αξιολόγησης
του
προγράμματος
σταθερότητας
για το 2012 σύμφωνα
με τον
κανονισμό (ΕΚ)
αριθ. 1466/9 του
Συμβουλίου, το
Συμβούλιο
είναι της γνώμης
ότι το
μακροοικονομικό
σενάριο στο
οποίο βασίζονται
οι
δημοσιονομικές
προβλέψεις του
προγράμματος
είναι εύλογο.
Συγκεκριμένα,
το σενάριο του
προγράμματος
για το 2012 και το 2013
πλησιάζει πολύ
στις εαρινές
προβλέψεις της
Επιτροπής του 2012.
Οι μεσοπρόθεσμες
προβλέψεις για
το έλλειμμα
βασίζονται σε
ένα κάπως
αισιόδοξο
αναπτυξιακό
σενάριο, πάνω από
τη δυνητική
ανάπτυξη,
μολονότι
εξακολουθεί να
είναι αρκετά
κάτω από τον
μέσο όρο των
ιστορικών ποσοστών.
Στόχος της
δημοσιονομικής
στρατηγικής που
περιγράφεται
στο πρόγραμμα
είναι να
μειωθεί το
έλλειμμα από 1,5%
το 2012 σε 0,9% το 2014 με
μια δέσμη
μέτρων εξυγίανσης
ίση προς το 1,2%
του ΑΕΠ και να
προβλεφθεί ένα
ευρύτερο
περιθώριο
χειρισμών σε
περίπτωση
δυσμενών
εξελίξεων. Το
πρόγραμμα
επιβεβαιώνει
τον
προηγούμενο
μεσοπρόθεσμο
στόχο (ΜΔΣ) της
επίτευξης
διαρθρωτικού
πλεονάσματος
ίσου προς 0,5%.
Ωστόσο, ο
στόχος αυτός
δεν μπορεί να
θεωρηθεί κατάλληλος
βάσει των
διατάξεων του
Συμφώνου
Σταθερότητας
και Ανάπτυξης
διότι, με βάση
τις τρέχουσες
πολιτικές και
προβλέψεις, ο
εν λόγω ΜΔΣ δεν
φαίνεται να
λαμβάνει
επαρκώς υπόψη
τις
υποχρεώσεις
που συνεπάγεται
η δημογραφική
γήρανση, παρά
το γεγονός ότι
το χρέος
βρίσκεται κάτω
από την τιμή
αναφοράς της
Συνθήκης.
Επιπλέον, με
βάση τόσο τις
εαρινές
προβλέψεις της
Επιτροπής του 2012
όσο και το (εκ
νέου
υπολογισθέν)
διαρθρωτικό
δημοσιονομικό
ισοζύγιο του
προγράμματος, το
Λουξεμβούργο
θα αποκλίνει
σημαντικά από
τον ΜΔΣ που έχει
θέσει το ίδιο,
αρχίζοντας ήδη
το 2012. Ο ρυθμός
αύξησης των
κρατικών
δαπανών, χωρίς
τα μέτρα
διακριτικής
ευχέρειας στο
σκέλος των
εσόδων,
αναμένεται να
υπερβεί
σημαντικά το
όριο δαπανών
που καθορίζεται
στο Σύμφωνο
Σταθερότητας
και Ανάπτυξης.
Ανερχόμενο στο
20% του ΑΕΠ, το
ακαθάριστο
δημόσιο χρέος
βρίσκεται κάτω
από την τιμή
αναφοράς της
Συνθήκης.
(9)       Στις 20
Ιανουαρίου 2012, η
κυβέρνηση του
Λουξεμβούργου
ενέκρινε
νομοσχέδιο για
τη
μεταρρύθμιση
του συνταξιοδοτικού
συστήματος
τόσο για τον
ιδιωτικό όσο
και για τον
δημόσιο τομέα.
Η μεταρρύθμιση
θα πρέπει να
βασισθεί σε
ορισμένους
διορθωτικούς
μηχανισμούς σε
περίπτωση
αρνητικής
εξέλιξης της
οικονομικής
κατάστασης του
συστήματος και
περιλαμβάνει
προσαρμογές
της ιδιαίτερα
γενναιόδωρης
μεθόδου
υπολογισμού
των παροχών.
Εντούτοις, ο
χρονικός
ορίζοντας που
προβλέπεται
για την
εφαρμογή της
νέας μεθόδου
υπολογισμού
είναι
ιδιαίτερα
μακρύς
ανερχόμενος σε
40 έτη. Επιπλέον,
οι δυνατότητες
πρόωρης
συνταξιοδότησης
παραμένουν
ουσιαστικά
αμετάβλητες
και δεν έχουν
προταθεί μέτρα
που να
συνδέουν το
νόμιμο όριο
ηλικίας
συνταξιοδότησης
με το
προσδόκιμο
ζωής. Συνολικά,
το
Λουξεμβούργο
κάνει βήματα
προς τη σωστή κατεύθυνση,
αλλά η
προτεινόμενη
μεταρρύθμιση
δεν φαίνεται
να αποτελεί
επαρκή εγγύηση
για τη μακροπρόθεσμη
διατηρησιμότητα
των δημόσιων
οικονομικών .
(10)     Τον Ιανουάριο
του 2012, το εθνικό
Κοινοβούλιο
ενέκρινε νόμο
για τον
περιορισμό της
αυτόματης
τιμαριθμικής
αναπροσαρμογής
των μισθών
μεταξύ 2012 και 2015
προκειμένου να
αυξήσει την
ανταγωνιστικότητα
της οικονομίας
του
Λουξεμβούργου.
Ωστόσο, εκτός
ενδεχόμενης
τροποποίησης
του δείκτη
αναφοράς, η
κυβέρνηση δεν
ανακοίνωσε
κανένα σχέδιο
που να
προβλέπει τη
μόνιμη
αναθεώρηση του
συστήματος
καθορισμού των
μισθών. Ενώ η
παραγωγικότητα
του
Λουξεμβούργου
είναι σήμερα
πολύ υψηλή, τα
περιθώρια
ελιγμών για
αύξηση της
παραγωγικότητας
είναι ολοένα
και μικρότερα.
Προκειμένου να
διαφυλαχθεί η
ανταγωνιστικότητα
της οικονομίας
του
Λουξεμβούργου
μακροπρόθεσμα,
απαιτείται
αναθεώρηση του
συστήματος
καθορισμού των
μισθών σε
μόνιμη βάση, σε
διαβούλευση με
τους κοινωνικούς
εταίρους και
σύμφωνα με τις
εθνικές
πρακτικές.
(11)     Το
Λουξεμβούργο
έχει λάβει
ορισμένα
κατάλληλα και
αξιόπιστα
μέτρα για την
αντιμετώπιση
της παρατηρούμενης
σχετικά υψηλής
ανεργίας των
νέων. Εντούτοις,
για να
διευκολύνει
την ένταξη των
νέων στην
αγορά
εργασίας,
απαιτείται
συνεκτική
στρατηγική,
μεταξύ άλλων,
για την ενίσχυση
της
συνεργασίας
μεταξύ
κοινοτήτων και
τη βελτίωση
της
αποτελεσματικότητας
των υπηρεσιών
απασχόλησης. Η
κατάσταση των
νέων που
αναζητούν
εργασία, και
ιδιαίτερα
εκείνων που
έχουν χαμηλότερο
επίπεδο εκπαίδευσης,
θα βελτιωνόταν
επίσης από την
αύξηση των
επενδύσεων για
κατάρτιση και
εκπαίδευση.
(12)     Προβλέπεται
ότι το
Λουξεμβούργο
θα δυσκολευτεί
να επιτύχει
τον στόχο του
για το 2020 όσον
αφορά τη μείωση
των εκπομπών
αερίων
θερμοκηπίου.
Σύμφωνα με τις
τελευταίες
προβλέψεις για
το 2020 με βάση τα
υφιστάμενα μέτρα,
το
Λουξεμβούργο
αναμένεται να
αυξήσει τις εκπομπές
του σε τομείς
εκτός ΣΕΔΕ
κατά 9% μεταξύ 2005
και 2020, ενώ ο
στόχος ήταν
μείωση κατά 20%. Ο
τομέας των
οδικών
μεταφορών
αντιπροσωπεύει
τη σημαντικότερη
πηγή εκπομπών
και υπάρχουν
μεγάλα
περιθώρια
μείωσής τους
σε αυτόν. Η τιμή
των καυσίμων
για μεταφορές
παραμένει από
τις
χαμηλότερες
στην ΕΕ, πράγμα
που ενθαρρύνει
τον «τουρισμό
καυσίμων» και οδηγεί
σε αρνητικές
εξωτερικότητες
από άποψη ρύπανσης
και συμφόρησης.
Απαιτούνται
επιπρόσθετες
πολιτικές για
τη μείωση των
εκπομπών
αερίων
θερμοκηπίου
ειδάλλως θα
πρέπει να
εφαρμοσθούν
δαπανηροί
μηχανισμοί
ευελιξίας.
(13)     Το
Λουξεμβούργο
έχει αναλάβει
διάφορες
δεσμεύσεις στο
πλαίσιο του
Συμφώνου για
το Ευρώ+. Οι δεσμεύσεις
αυτές και η
εφαρμογή τους
που παρουσιάσθηκε
το 2011,
σχετίζονται με
τη βελτίωση
της ανταγωνιστικότητας,
την τόνωση της
απασχόλησης
και την ενίσχυση
της
χρηματοπιστωτικής
σταθερότητας.
Η Επιτροπή
αξιολόγησε την
εφαρμογή των
δεσμεύσεων βάσει
του Συμφώνου
για το Ευρώ +. Τα
αποτελέσματα
της αξιολόγησης
αυτής
ελήφθησαν
υπόψη στις
συστάσεις.
(14)     Στο
πλαίσιο του
Ευρωπαϊκού
Εξαμήνου, η
Επιτροπή διεξήγαγε
εκτενή ανάλυση
της
οικονομικής
πολιτικής του
Λουξεμβούργου.
Αξιολόγησε το
πρόγραμμα σταθερότητας
και το εθνικό
πρόγραμμα
μεταρρυθμίσεων.
Έλαβε υπόψη όχι
μόνον τη
συνάφειά τους
για την άσκηση
διατηρήσιμης
δημοσιονομικής
και
κοινωνικοοικονομικής
πολιτικής στο
Λουξεμβούργο,
αλλά και τη
συμμόρφωσή
τους με τους
κανόνες και
την καθοδήγηση
της ΕΕ, λαμβάνοντας
υπόψη την
ανάγκη
ενισχυθεί η
συνολική
οικονομική διακυβέρνηση
της Ευρωπαϊκής
Ένωσης με
συνεισφορές
από το επίπεδο
της ΕΕ στη
διαμόρφωση
μελλοντικών
εθνικών
αποφάσεων. Οι
συστάσεις που
διατυπώνει στο
πλαίσιο του
Ευρωπαϊκού
Εξαμήνου
αντικατοπτρίζονται
στις συστάσεις
1 έως 5 κατωτέρω.
(15)     Βάσει
αυτής της
αξιολόγησης,
το Συμβούλιο
εξέτασε το
πρόγραμμα
σταθερότητας
του
Λουξεμβούργου
και η γνώμη[6] του
αντικατοπτρίζεται
ειδικότερα
κατωτέρω στη σύσταση
1.
ΣΥΝΙΣΤΑ
στο
Λουξεμβούργο
να αναλάβει
δράση κατά την
περίοδο 2012-2013
προκειμένου
να:
1.           Να
διαφυλάξει μια
υγιή
δημοσιονομική
θέση διορθώνοντας
κάθε απόκλιση
από έναν
μεσοπρόθεσμο
δημοσιονομικό
στόχο (ΜΔΣ) ο
οποίος
εξασφαλίζει
την μακροπρόθεσμη
διατηρησιμότητα
των δημόσιων
οικονομικών,
ιδίως
λαμβάνοντας
υπόψη τις υποχρεώσεις
που
συνεπάγεται η
δημογραφική
γήρανση. Προς
τούτο, πρέπει
να ενισχύσει
και να
εφαρμόσει αυστηρά
τη
δημοσιονομική
στρατηγική, με
τη στήριξη
επαρκώς
προσδιορισμένων
μέτρων για το 2013
και τα επόμενα
έτη, μεταξύ
άλλων τηρώντας
το όριο δαπανών.

2.           Να
αυξήσει τον
αντίκτυπο της
προτεινόμενης
μεταρρύθμισης
του
συνταξιοδοτικού
συστήματος
επιταχύνοντας
την εφαρμογή
μέτρων που
περιορίζουν
τις δαπάνες
που συνδέονται
με την
δημογραφική
γήρανση, να
λάβει
συμπληρωματικά
μέτρα για να
αυξηθεί το
ποσοστό
συμμετοχής των
εργαζομένων
μεγαλύτερης
ηλικίας,
μειώνοντας
ιδιαίτερα τις
δυνατότητες
πρόωρης
συνταξιοδότησης
και να λάβει
μέτρα σύνδεσης
της νόμιμης ηλικίας
συνταξιοδότησης
με το
προσδόκιμο
ζωής, ούτως
ώστε να
εξασφαλισθεί η
μακροπρόθεσμη
διατηρησιμότητα
του συνταξιοδοτικού
συστήματος.
3.           Να
λάβει
περαιτέρω
μέτρα για τη
μεταρρύθμιση,
κατόπιν
διαβούλευσης
με τους
κοινωνικούς
εταίρους και
σύμφωνα με τις
εθνικές
πρακτικές, το
σύστημα μισθολογικής
διαπραγμάτευσης
και
τιμαριθμικής
αναπροσαρμογής,
με σκοπό τη
διαφύλαξη της
ανταγωνιστικότητας
της οικονομίας
του Λουξεμβούργου
μακροπρόθεσμα
διατηρώντας,
ως πρώτο βήμα
προς την
κατεύθυνση
αυτή, την
ισχύουσα
αναστολή κατά
ένα έτος της
τιμαριθμικής
αναπροσαρμογής
και μετά το 2014
και μειώνοντας
τον αντίκτυπο
της ενέργειας
και άλλων
ασταθών
παραγόντων
στον δείκτη
αναφοράς.
4.           Να
συνεχίσει να
καταβάλει
προσπάθειες
για τη μείωση
της ανεργίας
των νέων
ενισχύοντας
την ανάμιξη
των
ενδιαφερόμενων
φορέων και
ενισχύοντας τα
μέτρα
κατάρτισης και
εκπαίδευσης,
ιδίως για τα
άτομα χαμηλής
εκπαίδευσης,
με στόχο να
επιτύχει
καλύτερη
αντιστοίχιση
μεταξύ
δεξιοτήτων και
προσόντων των
νέων και ζήτησης
εργασίας.
5.           Να
εξασφαλίσει
ότι οι στόχοι
μείωσης των
εκπομπών των
αερίων
θερμοκηπίου
από
δραστηριότητες
που δεν
καλύπτονται
από το ΣΕΔΕ
(σύστημα
εμπορίας
δικαιωμάτων
εκπομπών) θα
τηρηθούν,
ιδιαίτερα με
τον
περιβαλλοντικό
προσανατολισμό
του φορολογικού
συστήματος.
Βρυξέλλες,

                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 02.08.1997,
σ. 1
[2]               COM(2012) 315 τελικό
[3]               P7_TA(2012)0048 και P7_TA(2012)0047
[4]               Απόφαση
του Συμβουλίου
2012/238/ΕΕ της 26ης
Απριλίου 2012
[5]               COM(2012) 68 τελικό
[6]               Σύμφωνα με
το άρθρο 5
παράγραφος 2
του κανονισμού
(ΕΚ) αριθ. 1466/97 του
Συμβουλίου


Avis juridique important

|

32003H0613

Σύσταση της Επιτροπής, της 6ης Αυγούστου 2003, σχετικά με τις κατευθυντήριες γραμμές για τις αναθεωρημένες προσωρινές μεθόδους υπολογισμού για το βιομηχανικό θόρυβο, τους αεροπορικούς θορύβους, τους θορύβους οδικής και σιδηροδρομικής κυκλοφορίας, καθώς και τα δεδομένα εκπομπής (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 2807]

Επίσημη Εφημερίδα αριθ. L 212 της 22/08/2003 σ. 0049 - 0064

Σύσταση της Επιτροπήςτης 6ης Αυγούστου 2003σχετικά με τις κατευθυντήριες γραμμές για τις αναθεωρημένες προσωρινές μεθόδους υπολογισμού για το βιομηχανικό θόρυβο, τους αεροπορικούς θορύβους, τους θορύβους οδικής και σιδηροδρομικής κυκλοφορίας, καθώς και τα δεδομένα εκπομπής[κοινοποιηθείσα υπό τον αριθμό Ε(2003) 2807](Κείμενο που παρουσιάζει ενδιαφέρον για τον ΕΟΧ)(2003/613/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2002/49/EΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, σχετικά με την αξιολόγηση και τη διαχείριση του περιβαλλοντικού θορύβου(1), και ιδίως το σημείο 2.2 του παραρτήματος II,Εκτιμώντας τα ακόλουθα:(1) Σύμφωνα με το παράρτημα II της οδηγίας 2002/49/EΚ, οι προσωρινές μέθοδοι υπολογισμού για τον προσδιορισμό των κοινών δεικτών Lden και Lnight για το βιομηχανικό θόρυβο, τους αεροπορικούς θορύβους, τους θορύβους οδικής και σιδηροδρομικής κυκλοφορίας συνιστώνται στα κράτη μέλη που δεν διαθέτουν κάποιες εθνικές μεθόδους υπολογισμού ή στα κράτη μέλη που επιθυμούν να περάσουν σε κάποια άλλη μέθοδο υπολογισμού.(2) Σύμφωνα με το σημείο 2.2 του παραρτήματος II της οδηγίας 2002/49/EΚ, οι τέσσερις συνιστώμενες προσωρινές μέθοδοι υπολογισμού πρέπει να προσαρμόζονται στους ορισμούς του Lden και του Lnight. Προς το σκοπό αυτό, η Επιτροπή καλείται να δημοσιεύσει κατευθυντήριες γραμμές σχετικές με τις αναθεωρημένες μεθόδους υπολογισμού και να παράσχει δεδομένα εκπομπής για τους αεροπορικούς θορύβους και τους θορύβους της οδικής και σιδηροδρομικής κυκλοφορίας με βάση τα υπάρχοντα στοιχεία.(3) Τα μέτρα που αναφέρονται στην παρούσα σύσταση συνάδουν με τη γνώμη της επιτροπής που συστάθηκε δυνάμει του άρθρου 18 της οδηγίας 2000/14/EΚ του Ευρωπαϊκού Κοινοβουλίου και του Συμβουλίου(2),ΔΙΑΤΥΠΩΝΕΙ ΤΗΝ ΠΑΡΟΥΣΑ ΣΥΣΤΑΣΗ:1. Οι κατευθυντήριες γραμμές σχετικά με τις αναθεωρημένες προσωρινές μεθόδους υπολογισμού που αναφέρονται στο σημείο 2.2 του παραρτήματος II της οδηγίας 2002/49/EΚ και τα δεδομένα εκπομπής για τους θορύβους της οδικής και σιδηροδρομικής κυκλοφορίας και τους αεροπορικούς θορύβους με βάση τα υπάρχοντα στοιχεία, αναφέρονται στο παράρτημα της παρούσας σύστασης.2. Η παρούσα σύσταση απευθύνεται στα κράτη μέλη.Βρυξέλλες, 6 Αυγούστου 2003.Για την ΕπιτροπήMargot WallströmΜέλος της Επιτροπής(1) ΕΕ L 189 της 18.7.2002, σ. 12.(2) ΕΕ L 162 της 3.7.2000, σ. 1.ΠΑΡΑΡΤΗΜΑΚατευθυντήριες γραμμές για τις αναθεωρημένες προσωρινές μεθόδους υπολογισμού για το βιομηχανικό θόρυβο, τους αεροπορικούς θορύβους, τους θορύβους οδικής και σιδηροδρομικής κυκλοφορίας, καθώς και τα δεδομένα εκπομπής1. ΕΙΣΑΓΩΓΗΣύμφωνα με το άρθρο 6 και το παράρτημα II της οδηγίας 2002/49/EΚ, οι προσωρινές μέθοδοι υπολογισμού για τον προσδιορισμό των δεικτών Lden και Lnight για τους θορύβους οδικής και σιδηροδρομικής κυκλοφορίας, καθώς και τους αεροπορικούς θορύβους συνιστώνται στα κράτη μέλη που δεν διαθέτουν κάποιες εθνικές μεθόδους υπολογισμού ή στα κράτη μέλη που επιθυμούν να περάσουν σε κάποια άλλη μέθοδο υπολογισμού. Αυτές οι μέθοδοι είναι οι εξής:- ΓΙΑ ΤΟΥΣ ΘΟΡΥΒΟΥΣ ΟΔΙΚΗΣ ΚΥΚΛΟΦΟΡΙΑΣ: η γαλλική εθνική μέθοδος υπολογισμού "NMPB-Routes-96 (SETRA-CERTU-LCPC-CSTB)", όπως αναφέρεται στο "Arrêté du 5 mai 1995 relatif au bruit des infrastructures routières, Journal Officiel du 10 mai 1995, Article 6" και στο γαλλικό πρότυπο "XPS 31-133". Στις παρούσες κατευθυντήριες γραμμές, η μέθοδος αυτή αναφέρεται ως "μέθοδος XPS 31-133".- ΓΙΑ ΤΟΥΣ ΘΟΡΥΒΟΥΣ ΤΩΝ ΣΙΔΗΡΟΔΡΟΜΩΝ: η εθνική μέθοδος υπολογισμού των Κάτω Χωρών, όπως δημοσιεύθηκε στο "Reken- en Meetvoorschrift Railverkeerslawaai '96, Ministerie Volkshuisvesting, Ruimtelijke Ordening en Milieubeheer, 20 November 1996". Στις παρούσες κατευθυντήριες γραμμές, η μέθοδος αυτή αναφέρεται ως "μέθοδος RMR".- ΓΙΑ ΤΟΥΣ ΘΟΡΥΒΟΥΣ ΑΠΟ ΤΑ ΑΕΡΟΠΛΑΝΑ: ECAC.CEAC Doc. 29 "Report on Standard Method of Computing Noise Contours around Civil Airports", 1997. Στις παρούσες κατευθυντήριες γραμμές, η μέθοδος αυτή αναφέρεται ως "μέθοδος ECAC doc. 29".- ΓΙΑ ΤΟ ΒΙΟΜΗΧΑΝΙΚΟ ΘΟΡΥΒΟ: ISO 9613-2: "Acoustics - Abatement of sound propagation outdoors, Part 2: General method of calculation". Στις παρούσες κατευθυντήριες γραμμές, η μέθοδος αυτή αναφέρεται ως "μέθοδος ISO 9613".Οι μέθοδοι αυτές προσαρμόζονται στους ορισμούς του Lden και του Lnight.Οι παρούσες κατευθυντήριες γραμμές αφορούν τις αναθεωρημένες προσωρινές μεθόδους υπολογισμού και παρέχουν δεδομένα εκπομπής για τους αεροπορικούς θορύβους και τους θορύβους της οδικής και σιδηροδρομικής κυκλοφορίας με βάση υπάρχοντα στοιχεία. Πρέπει να επισημανθεί ότι αυτά τα δεδομένα παρέχονται με βάση την αναθεώρηση των υπαρχόντων στοιχείων που είναι διαθέσιμα προς χρήση με τις συνιστώμενες προσωρινές μεθόδους υπολογισμού για το θόρυβο που προκαλούν οι μεταφορές. Αν και τα δεδομένα εκπομπής που παρέχουν οι παρούσες κατευθυντήριες γραμμές δεν είναι δυνατό να καλύψουν κάθε πιθανή κατάσταση που μπορεί να προκύψει στην Ευρώπη, ιδίως όσον αφορά τις οδικές και τις σιδηροδρομικές μεταφορές, παρέχονται τρόποι για τη συγκέντρωση επιπλέον δεδομένων μέσω των μετρήσεων. Τέλος, η χρήση των δεδομένων που παρέχουν οι παρούσες κατευθυντήριες γραμμές δεν είναι υποχρεωτική, τα δε κράτη μέλη που επιθυμούν να εφαρμόσουν τις προσωρινές μεθόδους υπολογισμού είναι ελεύθερα να χρησιμοποιούν άλλα δεδομένα, εφόσον κρίνουν ότι αυτό είναι σκόπιμο, υπό την προϋπόθεση ότι αυτά τα δεδομένα είναι κατάλληλα προς χρήση με τις αντίστοιχες μεθόδους.2. ΠΡΟΣΑΡΜΟΓΗ ΤΩΝ ΠΡΟΣΩΡΙΝΩΝ ΜΕΘΟΔΩΝ ΥΠΟΛΟΓΙΣΜΟΥ2.1. Γενικές προσαρμογές που αφορούν τους δείκτες θορύβου Lden και Lnight2.1.1. Γενικά ζητήματαΣτα άρθρα 3 και 5, καθώς και στο παράρτημα I της οδηγίας 2002/49/EΚ ορίζονται οι δείκτες θορύβου Lday (δείκτης θορύβου ημέρας), Levening (δείκτης βραδινού θορύβου), Lnight (δείκτης θορύβου νυκτός) και ο σύνθετος δείκτης Lden (δείκτης θορύβου ημέρας-βραδιού-νύχτας). Σύμφωνα με το άρθρο 5 της οδηγίας 2002/49/EΚ, οι δείκτες θορύβου Lden και Lnight εφαρμόζονται για την εκπόνηση στρατηγικών χαρτών θορύβου.Ο δείκτης Lden προκύπτει από τους δείκτες Lday, Levening και Lnight με τον ακόλουθο τύπο:>ΑΝΑΦΟΡΑ ΣΕ ΓΡΑΦΙΚΟ>Η οδηγία 2002/49/EΚ ορίζει τους δείκτες Lday, Levening και Lnight ως μακροπρόθεσμα επίπεδα θορύβου σύμφωνα με το πρότυπο ISO 1996-2:1987. Οι δείκτες αυτοί προσδιορίζονται επί του συνόλου των περιόδων ημέρας, των βραδινών και των νυκτερινών περιόδων ενός έτους.Το πρότυπο ISO 1996-2:1987 ορίζει το μέσο μακροπρόθεσμο επίπεδο ως την ισοδύναμη A-σταθμισμένη συνεχή ηχοστάθμη, η οποία μπορεί να προσδιορισθεί μέσω υπολογισμού, λαμβανομένων υπόψη διακυμάνσεων τόσο της κατάστασης της πηγής όσο και των καιρικών συνθηκών που επηρεάζουν τις συνθήκες διάδοσης. Το πρότυπο ISO 1996-2 επιτρέπει την εφαρμογή διορθώσεων για τις μετεωρολογικές επιδράσεις, ενώ στο πρότυπο ISO 1996-1 γίνεται αναφορά στις εν λόγω διορθώσεις, έστω και αν δεν αναφέρεται μέθοδος για τον προσδιορισμό και την εφαρμογή αυτών.Τέλος, το παράρτημα I της οδηγίας 2002/49/EΚ επιτρέπει στα κράτη μέλη να περικόψουν τη βραδινή περίοδο κατά 1 ή 2 ώρες. Η περίοδος της ημέρας ή/και της νύκτας πρέπει να αυξηθούν αναλόγως. Η βασική εξίσωση για τον υπολογισμό του δείκτη Lden πρέπει να προσαρμοσθεί ώστε να αντικατοπτρίζει αυτές τις τροποποιήσεις σε μια ή περισσότερες από τις περιόδους αξιολόγησης. Κατ' αυτόν τον τρόπο προκύπτει μια γενικότερη μορφή της εξίσωσης:>ΑΝΑΦΟΡΑ ΣΕ ΓΡΑΦΙΚΟ>όπου:- te, η διάρκεια της βραχύτερης βραδινής περιόδου, όπου 2 <= te <= 4,- td, η προκύπτουσα διάρκεια της περιόδου ημέρας,- td, η προκύπτουσα διάρκεια της νυκτερινής περιόδου,- td + te + tn = 24 ώρες2.1.2. Ύψος δέκτηΠρος το σκοπό της στρατηγικής χαρτογράφησης θορύβου, η οδηγία 2002/49/EΚ ορίζει το σημείο δέκτη (ή "σημείο αξιολόγησης") σε ύψος 4 ± 0,2 m πάνω από το έδαφος. Δεδομένου ότι ο δείκτης Lden είναι σύνθετος δείκτης που υπολογίζεται με βάση τους δείκτες Lday, Levening, Lnight, το ως άνω ύψος είναι υποχρεωτικό και για αυτούς τους δείκτες.2.1.3. Διόρθωση για τις μετεωρολογικές επιδράσειςΣτο παράρτημα I της οδηγίας 2002/49/EΚ ορίζονται χαρακτηριστικά της χρονικής περιόδου "έτος" σε σχέση με την εκπομπή θορύβου ("ένα έτος αντιστοιχεί στο υπόψιν έτος όσον αφορά την εκπομπή θορύβων") και τις καιρικές συνθήκες ("και σε ένα μέσο έτος όσον αφορά τις καιρικές συνθήκες"). Για τη δεύτερη των περιπτώσεων, η οδηγία δεν παρέχει περαιτέρω πληροφορίες σχετικές με τον ορισμό του μέσου έτους.Στον κλάδο της μετεωρολογίας, αποτελεί συνήθη πρακτική να προσδιορίζονται οι μέσες καιρικές συνθήκες ενός τόπου βάσει δεκαετούς στατιστικής ανάλυσης αναλυτικών μετεωρολογικών δεδομένων που μετρώνται στο συγκεκριμένο τόπο ή πλησίον αυτού. Αυτή η αναγκαιότητα των μακροπρόθεσμων μετρήσεων και ανάλυσης περιορίζει την πιθανότητα συλλογής επαρκών δεδομένων για το σύνολο των τόπων που πρέπει να συμπεριληφθούν στη χαρτογράφηση του θορύβου. Ως εκ τούτου, προτείνεται η χρήση απλουστευμένης μορφής μετεωρολογικών δεδομένων, ανάλογων με τη συχνότητα των διακυμάνσεων των συνθηκών μετάδοσης, όταν τα διαθέσιμα δεδομένα δεν είναι επαρκή. Σύμφωνα με το παράδειγμα των απλουστευμένων υποθέσεων του προτύπου XPS 31-133, τα δεδομένα αυτά πρέπει να επιλέγονται σύμφωνα με την αρχή της προφύλαξης και την αρχή της πρόληψης που εφαρμόζονται στην περιβαλλοντική νομοθεσία της ΕΕ, η οποία προβλέπει την προστασία του πολίτη από εν δυνάμει επικίνδυνες ή/και επιβλαβείς επιδράσεις. Από αυτή την άποψη, συνιστάται συντηρητική προσέγγιση (υπέρ της διάδοσης) για την επιλογή των εν λόγω απλουστευμένων μετεωρολογικών δεδομένων. Ως εκ τούτου, η προσέγγιση που περιγράφεται στον πίνακα 1 συνιστάται για τον προσδιορισμό των διορθώσεων για τις μετεωρολογικές επιδράσεις κατά τον υπολογισμό των δεικτών θορύβου της ΕΕ:ΠΙΝΑΚΑΣ 1 Πίνακας επιλογής διορθώσεων για τις επιδράσεις των καιρικών συνθηκών>ΘΕΣΗ ΠΙΝΑΚΑ>2.2. Προσαρμογή της μεθόδου προσδιορισμού του θορύβου οδικής κυκλοφορίας "XPS 31-133"2.2.1. Περιγραφή της μεθόδου υπολογισμούΗ συνιστώμενη προσωρινή μέθοδος υπολογισμού για το θόρυβο της οδικής κυκλοφορίας είναι η γαλλική εθνική μέθοδος υπολογισμού "NMPB-Routes-96 (SETRA-CERTU-LCPC-CSTB)", όπως αναφέρεται στο "Arrêté du 5 mai 1995 relatif au bruit des infrastructures routières, Journal Officiel du 10 mai 1995, Article 6" και στο γαλλικό πρότυπο "XPS 31-133". Η μέθοδος αυτή περιγράφει λεπτομερή διαδικασία για τον υπολογισμό της ηχοστάθμης που προκαλεί η οδική κυκλοφορία πλησίον μιας οδού, λαμβανομένης υπόψη της επίδρασης των καιρικών συνθηκών που επηρεάζουν τη διάδοση.2.2.2. Διόρθωση για τις επιδράσεις των καιρικών συνθηκών και υπολογισμός μακροπρόθεσμων επιπέδωνΗ μακροπρόθεσμη ηχοστάθμη Llongterm υπολογίζεται με τον εξής τύπο:>ΑΝΑΦΟΡΑ ΣΕ ΓΡΑΦΙΚΟ>όπου:- LF, η ηχοστάθμη που υπολογίζεται υπό ευνοϊκές συνθήκες διάδοσης του θορύβου,- LF, η ηχοστάθμη που υπολογίζεται υπό ομοιογενείς συνθήκες διάδοσης του θορύβου,- p, η μακροπρόθεσμη συχνότητα εμφάνισης καιρικών συνθηκών, ευνοϊκών για τη διάδοση του θορύβου που προσδιορίζεται σύμφωνα με την ενότητα 2.1.3.2.2.3. Συνοπτικός πίνακας απαιτούμενων προσαρμογών>ΘΕΣΗ ΠΙΝΑΚΑ>2.3. Θόρυβος σιδηροδρομικής κυκλοφορίας2.3.1. Περιγραφή της μεθόδου υπολογισμούΗ συνιστώμενη προσωρινή μέθοδος υπολογισμού για το θόρυβο της σιδηροδρομικής κυκλοφορίας είναι η εθνική μέθοδος υπολογισμού των Κάτω Χωρών "RMR" - όπως δημοσιεύθηκε στο "Reken- en Meetvoorschrift Railverkeerslawaai '96, Ministerie Volkshuisvesting, Ruimtelijke Ordening en Milieubeheer, 20 November 1996 'RMR' Netherlands national computation method published in 'Reken- en Meetvoorschrift Railverkeerslawaai '96, Ministerie Volkshuisvesting, Ruimtelijke Ordening en Milieubeheer, 20 November 1996" - η οποία προβλέπει δύο διαφορετικές μεθόδους υπολογισμού: τη μέθοδο SRM I (απλουστευμένος υπολογισμός) και τη μέθοδο SRM II (λεπτομερής υπολογισμός). Πρέπει να τηρούνται οι συνθήκες υπό τις οποίες μπορεί να εφαρμοσθεί έκαστη εκ των μεθόδων, όπως περιγράφεται στο έγγραφο των Κάτω Χωρών, ώστε να προσδιορίζεται η κατάλληλη για το σκοπό της στρατηγικής χαρτογράφησης θορύβου μέθοδος, σύμφωνα με την οδηγία 2002/49/EΚ.2.3.2. Συνοπτικός πίνακας απαιτούμενων προσαρμογών>ΘΕΣΗ ΠΙΝΑΚΑ>2.4. Αεροπορικός θόρυβος2.4.1. Περιγραφή της μεθόδου υπολογισμούΗ συνιστώμενη προσωρινή μέθοδος υπολογισμού για τον αεροπορικό θόρυβο είναι η μέθοδος ECAC.CEAC Doc. 29 "Report on Standard Method of Computing Noise Contours around Civil Airports", 1997. Σχετικά με τις διάφορες μεθόδους προσομοίωσης των πτητικών οδών, το παράρτημα II.2 της οδηγίας 2002/49/EΚ αναφέρει ότι χρησιμοποιείται η τεχνική τμηματοποίησης, όπως αναφέρεται στο μέρος 7.5 του ECAC Doc. 29. Ωστόσο, στο έγγραφο αυτό δεν προβλέπονται οι απαιτούμενες για τους εν λόγω υπολογισμούς τμηματοποίησης διαδικασίες. Οι παρούσες κατευθυντήριες γραμμές προβλέπουν τις εν λόγω διαδικασίες (βλέπε 2.4.2).Θα πρέπει να επισημανθεί ότι το 2001, η Ευρωπαϊκή Διάσκεψη Πολιτικής Αεροπορίας (ECAC) δρομολόγησε αναθεώρηση του εγγράφου Doc. 29, αποσκοπώντας να προσεγγίσει την τεχνολογία αιχμής στον τομέα της προσομοίωσης του αεροπορικού θορύβου. Μολονότι η οδηγία 2002/49/EΚ, όπως δημοσιεύθηκε τον Ιούλιο του 2002, αναφέρεται ρητά στην έκδοση του εγγράφου ECAC Doc. 29 του 1997, θα πρέπει να ληφθεί υπόψη η αναθεωρημένη έκδοση της μεθόδου, όταν αυτή εγκριθεί από την Ευρωπαϊκή Διάσκεψη Πολιτικής Αεροπορίας, ώστε να καταστεί δυνατή, εφόσον κριθεί σκόπιμη και αναγκαία, η εισαγωγή της νέας μεθόδου στο παράρτημα II της οδηγίας 2002/49/EΚ, ως συνιστώμενης μεθόδου για τον υπολογισμό του αεροπορικού θορύβου. Η εισαγωγή αυτή πρέπει να εξετασθεί ύστερα από αξιολόγηση της καταλληλότητας της αναθεωρημένης μεθόδου για τη στρατηγική χαρτογράφηση του θορύβου, σύμφωνα με τις απαιτήσεις της οδηγίας 2002/49/EΚ.2.4.2. Τεχνική τμηματοποίησηςΣύμφωνα με την οδηγία 2002/49/EΚ, το επίπεδο έκθεσης στο θόρυβο που δημιουργείται από αεροσκάφη κατά τη λειτουργία τους θα πρέπει να υπολογίζεται με τεχνική τμηματοποίησης. Παρόλο που το έγγραφο ECAC doc. 29 αναφέρεται στην εν λόγω τεχνική, δεν προβλέπει μέσα για την εφαρμογή αυτών των υπολογισμών. Οι παρούσες κατευθυντήριες γραμμές συνιστούν τη χρήση της μεθόδου τμηματοποίησης που περιγράφεται στο εγχειρίδιο Technical Manual of the Integrated Noise Model (INM), έκδοση 6.0, όπως δημοσιεύθηκε τον Ιανουάριο του 2002. Η μέθοδος περιγράφεται συνοπτικά στο κείμενο που ακολουθεί.Η πτητική οδός (τόσο τα ευθύγραμμα όσο και τα κυκλικά τμήματα) διαιρείται σε ευθύγραμμα τμήματα (με σταθερή ισχύ και ταχύτητα). Η ελάχιστη τιμή μήκους ενός τμήματος είναι 3 m. Για κάθε υπο-τόξο υπολογίζονται τρία σημεία x-y. Αυτά τα τρία σημεία ορίζουν δύο γραμμικά τμήματα· το πρώτο σημείο βρίσκεται στην αρχή του υπο-τόξου, το τρίτο σημείο στο τέλος του υπο-τόξου και το δεύτερο σημείο στο μέσο του υπο-τόξου.Για καθένα από τα τμήματα της πτητικής οδού ή - εάν είναι απαραίτητο - της προέκτασης του τμήματος της πτητικής οδού, προσδιορίζεται το κατακόρυφο πλησιέστερο σημείο προσέγγισης (PCPA) ως προς τον παρατηρητή και της διαγώνιας απόστασης του παρατηρητή από το σημείο PCPA (βλέπε σχήμα 1).Σχήμα 1. Ορισμός του κατακόρυφου πλησιέστερου σημείου προσέγγισης PCPA επί της πτητικής οδού και της διαγώνιας απόστασης d ενός τμήματος P1P2, όταν το σημείο υπολογισμού CP βρίσκεται επί του τμήματος (α) ή εμπρός από το τμήμα (β) ή πίσω από το τμήμα (γ).α)>PIC FILE= "L_2003212EL.005401.TIF">β)>PIC FILE= "L_2003212EL.005402.TIF">γ)>PIC FILE= "L_2003212EL.005403.TIF">Η διαγώνια απόσταση d από το σημείο PCPA ορίζει τα δεδομένα που πρέπει να ληφθούν από τις καμπύλες θορύβου-ισχύος-απόστασης (NPD)· ορίζει επίσης τη γωνία ανύψωσης. Η απόσταση στο οριζόντιο επίπεδο από το σημείο υπολογισμού CP επί του εδάφους έως την κατακόρυφη προβολή του σημείου PCPA ορίζει την πλευρική απόσταση για τον υπολογισμό της πλευρικής εξασθένισης (εφόσον υφίσταται).- Όταν μεταβάλλεται εντός του τμήματος, το ύψος ορίζεται ως εξής: όταν το σημείο υπολογισμού CP βρίσκεται επί του τμήματος, χρησιμοποιείται το ύψος στο σημείο PCPA (γραμμική παρεμβολή)· όταν το σημείο CP βρίσκεται πίσω ή εμπρός από το τμήμα, χρησιμοποιείται το ύψος στο πλησιέστερο στο σημείο CP άκρο του τμήματος.- Όταν μεταβάλλεται εντός του τμήματος, η ταχύτητα ορίζεται ως εξής: όταν το σημείο υπολογισμού CP βρίσκεται επί του τμήματος, χρησιμοποιείται η ταχύτητα στο σημείο PCPA (γραμμική παρεμβολή)· όταν το σημείο CP βρίσκεται πίσω ή εμπρός από το τμήμα, χρησιμοποιείται η ταχύτητα στο πλησιέστερο στο σημείο CP άκρο του τμήματος.- Εάν μεταβάλλεται η ισχύς εντός του τμήματος ή η ηχοστάθμη μεταβάλλεται ανάλογα με την ισχύ (Δξ), το επίπεδο ορίζεται ως εξής: όταν το σημείο υπολογισμού CP βρίσκεται επί του τμήματος, χρησιμοποιείται το επίπεδο στο σημείο PCPA (γραμμική παρεμβολή)· όταν το σημείο CP βρίσκεται πίσω ή εμπρός από το τμήμα, χρησιμοποιείται το αντίστοιχο επίπεδο στο πλησιέστερο στο σημείο CP άκρο του τμήματος.Η αναλογία της ηχητικής ενέργειας από ένα τμήμα ή το "ποσοστό θορύβου" υπολογίζεται σύμφωνα με το μοντέλο του INM 6.0.Εάν χρησιμοποιούνται τα προτερότιμα δεδομένα που αναφέρονται στο 3.3.2 (με βάση το LA,max), τότε θα πρέπει να υπολογισθεί η "κλιμακωτή απόσταση" sL που αναφέρεται στο τεχνικό εγχειρίδιο INM 6.0 Technical Manual με τον τύπο:>ΑΝΑΦΟΡΑ ΣΕ ΓΡΑΦΙΚΟ>όπου:- v, η πραγματική ταχύτητα σε μέτρα/δευτερόλεπτο και- τ, η διάρκεια της διέλευσης σε δευτερόλεπτα.Η "κλιμακωτή απόσταση" χρησιμοποιείται προκειμένου να διασφαλισθεί ότι η ολική έκθεση που προκύπτει από τον υπολογισμό του "ποσοστού θορύβου" είναι συμβατή με τα δεδομένα NPD.Η ηχοστάθμη του όλου συμβάντος της διέλευσης υπολογίζεται με πρόσθεση της ηχοστάθμης των συμβάντων διέλευσης των επιμέρους τμημάτων σε ενεργειακή βάση.2.4.3. Υπολογισμός συνολικών επιπέδων θορύβουΠροτού καταστεί δυνατός ο υπολογισμός της έκθεσης στο θόρυβο από το σύνολο της κυκλοφορίας σε δεδομένο σημείο υπολογισμού, πρέπει να υπολογισθεί το επίπεδο έκθεσης στο θόρυβο (SEL) για κάθε επιμέρους πτήση αεροσκάφους ως ακολούθως:- εάν οι υπολογισμοί βασίζονται σε δεδομένα SEL NPD για μια ταχύτητα αναφοράς (συνήθως 160 κόμβοι για αεριωθούμενα αεροσκάφη και 80 κόμβοι για μικρά ελικοφόρα αεροσκάφη):>ΑΝΑΦΟΡΑ ΣΕ ΓΡΑΦΙΚΟ>- εάν οι υπολογισμοί βασίζονται σε δεδομένα LA,max-NPD (ως τα προτερότιμα δεδομένα που αναφέρονται στο 3.3.2):>ΑΝΑΦΟΡΑ ΣΕ ΓΡΑΦΙΚΟ>όπου:- SEL(ξ,d)v,ref, το επίπεδο έκθεσης στο θόρυβο σε σημείο με συντεταγμένες (x,y) που προκαλείται από την κίνηση στην πορεία άφιξης ή αναχώρησης αεροσκάφους με ώση ξ, στη μικρότερη απόσταση d, υπολογιζόμενη από την καμπύλη θορύβου-ισχύος-απόστασης για την ώση ξ και τη μικρότερη απόσταση d,- LA(ξ,d), η ηχοστάθμη σε σημείο με συντεταγμένες (x,y) που προκαλείται από την κίνηση στην πορεία άφιξης ή αναχώρησης ενός αεροσκάφους με ώση ξ, στη μικρότερη απόσταση d, υπολογιζόμενη από την καμπύλη θορύβου-ισχύος-απόστασης για την ώση ξ και τη μικρότερη απόσταση d,- Λ(β,l), η πρόσθετη εξασθένηση του ήχου κατά τη διάδοση πλευρικά προς την πορεία του αεροσκάφους, σε οριζόντια πλευρική απόσταση l και υπό γωνία ανύψωσης β,- ΔL, η συνάρτηση της κατευθυντικότητας του θορύβου κύλισης πίσω από το σημείο έναρξης της κύλισης,- Δv, η διόρθωση για την πραγματική ταχύτητα στην πτητική οδό, όπου Δv = 10,lg (vref/v) και:- vref, η ταχύτητα που χρησιμοποιείται στα δεδομένα NPD,- v, η πραγματική ταχύτητα στην πτητική οδό,- ΔA, η προβλεπόμενη διάρκεια ανάλογα με την ταχύτητα v που υπολογίζεται σύμφωνα με το 3.3.2,- ΔF, η διόρθωση για το καθορισμένο μήκος του τμήματος της πτητικής οδού.Πρέπει να προσδιορισθεί ξεχωριστά ο αριθμός των κινήσεων οποιασδήποτε ομάδας αεροσκαφών σε οποιαδήποτε πτητική οδό καθόλη τη διάρκεια ενός έτους, για τις χρονικές περιόδους ημέρας, βραδιού και νυκτός.Κατόπιν αυτού, οι δείκτες θορύβου Lden και Lnight της οδηγίας 2002/49/EΚ υπολογίζονται ως εξής:>ΑΝΑΦΟΡΑ ΣΕ ΓΡΑΦΙΚΟ>και>ΑΝΑΦΟΡΑ ΣΕ ΓΡΑΦΙΚΟ>όπου:- Nd,i,j, ο αριθμός των κινήσεων της ομάδας αεροσκαφών j στην πτητική οδό i κατά τη χρονική περίοδο ημέρας μιας συνήθους ημέρας,- Ne,i,j, ο αριθμός των κινήσεων της ομάδας αεροσκαφών j στην πτητική οδό i κατά τη βραδινή χρονική περίοδο μιας συνήθους ημέρας,- Nn,i,j, ο αριθμός των κινήσεων της ομάδας αεροσκαφών j στην πτητική οδό i κατά τη νυκτερινή χρονική περίοδο μιας συνήθους ημέρας,- Tn, η διάρκεια της νυκτερινής περιόδου σε δευτερόλεπτα,- SELi,j, το επίπεδο έκθεσης στο θόρυβο που προκαλεί η ομάδα αεροσκαφών j στην πτητική οδό i.Ο αριθμός των κινήσεων κατά τη διάρκεια μιας συνήθους ημέρας υπολογίζεται ως ο μέσος αριθμός κινήσεων κατά τη χρονική περίοδο ενός έτους σύμφωνα με τον τύπο:>ΑΝΑΦΟΡΑ ΣΕ ΓΡΑΦΙΚΟ>όπου οι κινήσεις μετρώνται χωριστά για τις χρονικές περιόδους ημέρας, βραδιού και νυκτός και διακρίνονται με το δείκτη d για την περίοδο της ημέρας, το δείκτη e για τη βραδινή περίοδο και το δείκτη n για τη νυκτερινή περίοδο.Ο τύπος υπολογισμού του Lden περιλαμβάνει επιπλέον +5 dB για τη βραδινή περίοδο (συντελεστής 3,16) προκειμένου να λαμβάνεται υπόψη ο αριθμός κινήσεων κατά τη βραδινή περίοδο και +10 dB για τη νυκτερινή περίοδο (συντελεστής 10) προκειμένου να λαμβάνεται υπόψη ο αριθμός κινήσεων κατά τη νυκτερινή περίοδο.2.4.4. Συνοπτικός πίνακας απαιτούμενων προσαρμογώνΣτον ακόλουθο πίνακα παρουσιάζονται τα περιεχόμενα του εγγράφου ECAC Doc. 29 κατά κεφάλαιο και επισημαίνονται οι ομοιότητες, οι διαφορές και οι προσθήκες που απαιτούνται προκειμένου να πληρούνται οι απαιτήσεις της οδηγίας 2002/49/EΚ.>ΘΕΣΗ ΠΙΝΑΚΑ>2.5. Βιομηχανικός θόρυβος2.5.1. Περιγραφή της μεθόδου υπολογισμούΗ συνιστώμενη προσωρινή μέθοδος υπολογισμού του βιομηχανικού θορύβου είναι η μέθοδος ISO 9613-2: "Acoustics - Abatement of sound propagation outdoors, Part 2: General method of calculation". Αυτή η μέθοδος, η οποία στις παρούσες κατευθυντήριες γραμμές αναφέρεται ως μέθοδος "ISO 9613-2", καθορίζει τεχνική μέθοδο για τον υπολογισμό της εξασθένισης του θορύβου κατά τη διάδοσή του σε υπαίθριους χώρους, προς το σκοπό της πρόβλεψης περιβαλλοντικών επιπέδων θορύβου πλησίον διαφόρων πηγών, συμπεριλαμβανομένων βιομηχανικών πηγών.2.5.2. Συνοπτικός πίνακας απαιτούμενων προσαρμογών>ΘΕΣΗ ΠΙΝΑΚΑ>3. ΔΕΔΟΜΕΝΑ ΕΚΠΟΜΠΗΣ3.1. Θόρυβος οδικής κυκλοφορίας - "Guide du bruit 1980"3.1.1. Διαδικασία μέτρησηςΗ μέθοδος XPS 31-133 αναφέρεται στον οδηγό "Guide du Bruit 1980" ως το κατ' εξοχήν μοντέλο υπολογισμού του θορύβου οδικής κυκλοφορίας. Εάν κράτος μέλος που υιοθετεί την εν λόγω προσωρινή μέθοδο υπολογισμού επιθυμεί να επικαιροποιήσει τους συντελεστές εκπομπής, συνιστάται η διαδικασία μέτρησης που περιγράφεται ακολούθως. Πρέπει να επισημανθεί ότι το 2002 οι γαλλικές αρχές δρομολόγησαν σχέδιο για την αναθεώρηση των τιμών εκπομπής. Πρέπει να ληφθούν υπόψη αυτές οι νέες τιμές και οι μέθοδοι που αναπτύχθηκαν για τον προσδιορισμό τους, όταν αυτές δημοσιευθούν από τις αρμόδιες αρχές, ώστε να καταστεί δυνατή, εφόσον κριθεί σκόπιμη και αναγκαία, η χρήση τους ως δεδομένων αναφοράς για τον υπολογισμό του θορύβου οδικής κυκλοφορίας.Το επίπεδο εκπομπής θορύβου ενός οχήματος χαρακτηρίζεται από τη μέγιστη ηχοστάθμη διέλευσης LAmax σε dB, προσδιοριζόμενη σε ύψος 7,5 m από τον κεντρικό άξονα της πορείας του οχήματος. Αυτή η ηχοστάθμη προσδιορίζεται ξεχωριστά για διάφορους τύπους οχημάτων, ταχύτητες και κυκλοφορίες. Ενώ προσδιορίζεται η κλίση της οδού, δεν λαμβάνεται υπόψη το οδόστρωμα. Προς το σκοπό της συμβατότητας με τις αρχικές συνθήκες μέτρησης, απαιτούνται μετρήσεις με βάση τα ηχητικά χαρακτηριστικά των οχημάτων για οχήματα που κινούνται επί ενός εκ των ακολούθων ειδών οδοστρώματος: σκυρόδεμα, πολύ λεπτό ασφαλτικό σκυρόδεμα 0/14, ημικοκκώδες ασφαλτικό σκυρόδεμα 0/14, επιφανειακή μόνωση 6/10, επιφανειακή μόνωση 10/14. Στη συνέχεια προστίθεται διόρθωση για το οδόστρωμα σύμφωνα με το σχέδιο που αναφέρεται στο 3.1.4.Οι μετρήσεις μπορούν να πραγματοποιηθούν είτε σε μεμονωμένα οχήματα σε κυκλοφορία είτε σε συγκεκριμένες διαδρομές υπό ελεγχόμενες συνθήκες. Η ταχύτητα του οχήματος πρέπει να μετράται με ραντάρ Doppler (ακρίβεια περίπου 5 % με χαμηλές ταχύτητες). Η κυκλοφορία προσδιορίζεται είτε με υποκειμενική παρατήρηση (επιταχυνόμενη, επιβραδυνόμενη ή συνεχής) είτε με μετρήσεις. Το μικρόφωνο τοποθετείται σε ύψος 1,2 m υπεράνω του εδάφους και σε οριζόντια απόσταση 7,5 m από τον κεντρικό άξονα της πορείας του οχήματος.Για χρήση σε συνδυασμό με τη μέθοδο XPS 31-133 και σύμφωνα με τις προδιαγραφές του οδηγού Guide du Bruit 1980, η στάθμη ηχητικής ισχύος Lw και η εκπομπή θορύβου E υπολογίζονται από τη μετρηθείσα ηχητική πίεση Lp και την ταχύτητα του οχήματος V με τον τύπο:>ΑΝΑΦΟΡΑ ΣΕ ΓΡΑΦΙΚΟ>και>ΑΝΑΦΟΡΑ ΣΕ ΓΡΑΦΙΚΟ>3.1.2. Εκπομπή θορύβου και κυκλοφορία3.1.2.1. Εκπομπή θορύβουΗ εκπομπή θορύβου ορίζεται ως εξής:>ΑΝΑΦΟΡΑ ΣΕ ΓΡΑΦΙΚΟ>όπου V, η ταχύτητα του οχήματοςΩς εκ τούτου, η εκπομπή E είναι ηχοστάθμη που μπορεί να περιγραφεί σε dB(A) ως η ηχοστάθμη Leq στην ισοφωνική αναφοράς, προκαλούμενη από ένα και μόνο όχημα ανά ώρα, υπό συνθήκες κυκλοφορίας που αποτελούν συνάρτηση:- του τύπου οχήματος,- της ταχύτητας,- της κυκλοφορίας,- του διαμήκους περιτυπώματος.3.1.2.2. Τύποι οχημάτωνΓια την αξιολόγηση του θορύβου χρησιμοποιούνται δύο τύποι οχημάτων:- ελαφρά οχήματα (οχήματα με καθαρό φορτίο κάτω των 3,5 τόνων),- βαρέα οχήματα (οχήματα με καθαρό φορτίο μεγαλύτερο ή ίσο των 3,5 τόνων).3.1.2.3. ΤαχύτηταΓια λόγους απλούστευσης, η παράμετρος της ταχύτητας του οχήματος χρησιμοποιείται στην παρούσα μέθοδο για το συνολικό μέσο εύρος ταχυτήτων (από 20 έως 120 χιλιόμετρα/ώρα). Ωστόσο, στην περίπτωση των μικρότερων ταχυτήτων (κάτω των 60 ή 70 χιλιομέτρων/ώρα ανάλογα με την περίπτωση), η μέθοδος τελειοποιείται με την παράμετρο της κυκλοφορίας που περιγράφεται ακολούθως.Για τον προσδιορισμό της μακροπρόθεσμης ηχοστάθμης Leq αρκεί να είναι γνωστή η μέση ταχύτητα στόλου οχημάτων. Αυτή η μέση ταχύτητα ενός στόλου οχημάτων μπορεί να ορισθεί ως:- η μέση ταχύτητα V50 ή η ταχύτητα την οποία επιτυγχάνουν ή υπερβαίνουν τα οχήματα σε ποσοστό 50 % επί του συνόλου ή- η μέση ταχύτητα V50 συν το ήμισυ της τυπικής απόκλισης των ταχυτήτων.Για όλες τις μέσες ταχύτητες που προσδιορίζονται με μια από τις δύο αυτές μεθόδους και υπολείπονται των 20 χιλιομέτρων/ώρα ορίζεται η τιμή 20 χιλιόμετρα/ώρα.Εάν τα διαθέσιμα δεδομένα δεν επαρκούν για την ακριβή εκτίμηση της μέσης ταχύτητας, πρέπει να εφαρμόζεται ο ακόλουθος γενικός κανόνας: για κάθε τμήμα της οδού χρησιμοποιείται η μέγιστη επιτρεπτή ταχύτητα αυτού του τμήματος. Σε κάθε περίπτωση τροποποίησης της μέγιστης επιτρεπτής ταχύτητας πρέπει να ορίζεται νέο τμήμα οδού. Για τις μικρότερες ταχύτητες (κάτω των 60-70 χιλιομέτρων/ώρα ανάλογα με την περίπτωση) εφαρμόζεται πρόσθετη διόρθωση· υπό αυτές τις συνθήκες πρέπει να εφαρμόζονται διορθώσεις για ένα από τα τέσσερα είδη κυκλοφορίας. Τέλος, όλες οι ταχύτητες κάτω των 20 χιλιομέτρων/ώρα υπολογίζονται εξ ορισμού ως 20 χιλιόμετρα/ώρα.3.1.2.4. Διάφορα είδη κυκλοφορίαςΤο είδος της κυκλοφορίας αποτελεί συμπληρωματική της ταχύτητας παράμετρο, η οποία περιλαμβάνει τα στοιχεία της επιτάχυνσης, της επιβράδυνσης, της ισχύος του κινητήρα και της αυξομειούμενης ή σταθερής ροής κυκλοφορίας. Ακολούθως ορίζονται τέσσερις κατηγορίες:Σταθερή συνεχής κυκλοφορία: τα οχήματα κινούνται με σχεδόν σταθερή ταχύτητα στο υπό εξέταση τμήμα της οδού. Η κυκλοφορία είναι σταθερή, δηλαδή έχει σταθερή ροή ως προς το χώρο και το χρόνο, για περιόδους τουλάχιστον δέκα λεπτών. Ενδέχεται να παρατηρηθούν διακυμάνσεις κατά τη διάρκεια της ημέρας, όχι όμως και αιφνίδιες ή ρυθμικές διακυμάνσεις. Επιπλέον, δεν υπάρχουν επιταχύνσεις ούτε επιβραδύνσεις, παρά μόνο σταθερή ταχύτητα. Αυτό το είδος κυκλοφορίας αντιστοιχεί στην κυκλοφορία των αυτοκινητοδρόμων ή των εθνικών οδών, των αστικών οδών ταχείας κυκλοφορίας (εκτός των ωρών αιχμής) και των κύριων αστικών οδών.Αυξομειούμενη συνεχής κυκλοφορία: κυκλοφορία με σημαντικό ποσοστό οχημάτων σε μεταβατική κατάσταση (δηλαδή που επιταχύνουν ή επιβραδύνουν), η οποία δεν είναι σταθερή ούτε ως προς το χρόνο (δηλαδή παρατηρούνται αιφνίδιες διακυμάνσεις της κυκλοφορίας εντός μικρών χρονικών διαστημάτων) ούτε ως προς το χώρο (δηλαδή στο υπό εξέταση τμήμα της οδού υφίστανται ανά πάσα στιγμή ανομοιογενείς συγκεντρώσεις οχημάτων). Ωστόσο, για το συγκεκριμένο είδος κυκλοφορίας είναι δυνατόν να ορισθεί μια μέση συνολική ταχύτητα, σταθερή και επαναλαμβανόμενη για επαρκή χρονικά διαστήματα. Αυτό το είδος κυκλοφορίας αντιστοιχεί στην κυκλοφορία των οδών στο κέντρο των πόλεων, των κύριων οδών στα όρια της συμφόρησης, των συνδετήριων οδών με πολυάριθμες διαβάσεις, των χώρων στάθμευσης αυτοκινήτων, των διαβάσεων πεζών και των διασταυρώσεων προς οικισμούς.Αυξομειούμενη επιταχυνόμενη κυκλοφορία: πρόκειται για αυξομειούμενη και συνεπώς ανομοιογενή κυκλοφορία. Ωστόσο, σημαντικό ποσοστό των οχημάτων επιταχύνει, γεγονός που συνεπάγεται ότι η έννοια της ταχύτητας είναι σημαντική μόνο σε συγκεκριμένα σημεία, καθώς δεν είναι σταθερή κατά τη μετακίνηση. Αυτό συμβαίνει συνήθως σε οδούς ταχείας κυκλοφορίας ύστερα από διασταυρώσεις ή σε συνδετήριους κλάδους κόμβων αυτοκινητοδρόμων, σε σταθμούς διοδίων κ.λπ.Αυξομειούμενη επιβραδυνόμενη κυκλοφορία: πρόκειται για είδος κυκλοφορίας, ακριβώς αντίθετο με το προαναφερθέν, όπου σημαντικό ποσοστό των οχημάτων επιβραδύνει. Αυτό το είδος κυκλοφορίας παρατηρείται συνήθως στα σημεία προσέγγισης σημαντικών αστικών κόμβων, σε εξόδους αυτοκινητοδρόμων ή οδών ταχείας κυκλοφορίας, ή στα σημεία προσέγγισης σταθμών διοδίων κ.λπ.3.1.2.5. Τρεις διαμήκεις κατατομέςΑκολούθως ορίζονται τρεις διαμήκεις κατατομές προκειμένου να ληφθούν υπόψη οι διαφορετικές εκπομπές θορύβου σε συνάρτηση με την κλίση της οδού:- οριζόντια οδός ή οριζόντιο τμήμα οδού με κλίση στην κατεύθυνση της κυκλοφορίας κατώτερη του 2 %,- ανερχόμενη οδός είναι η οδός με ανιούσα κλίση στην κατεύθυνση της κυκλοφορίας ανώτερη του 2 %,- κατερχόμενη οδός είναι η οδός με κατιούσα κλίση στην κατεύθυνση της κυκλοφορίας ανώτερη του 2 %.Αυτός ο ορισμός ισχύει απόλυτα στην περίπτωση των μονοδρόμων. Στην περίπτωση της αμφίδρομης κυκλοφορίας, η ακριβής εκτίμηση απαιτεί το χωριστό υπολογισμό για κάθε κατεύθυνση οδήγησης και την άθροιση των αποτελεσμάτων αυτών των υπολογισμών.3.1.3. Ποσοτικές τιμές εκπομπής θορύβου για διάφορα είδη οδικής κυκλοφορίας3.1.3.1. Σχηματική παρουσίασηΟ οδηγός Guide du bruit περιλαμβάνει νομογράμματα τα οποία δίδουν τιμές ηχοστάθμης Leq (1 ώρας) σε dB(A) (γνωστή επίσης και ως εκπομπή θορύβου E, όπως περιγράφεται στο 3.1.2.1). Παρέχονται διαφορετικές τιμές ηχοστάθμης για μεμονωμένα ελαφρά οχήματα (στην περίπτωση αυτή, η εκπομπή θορύβου αναφέρεται ως "Elv") και μεμονωμένα βαρέα οχήματα (στην περίπτωση αυτή, η εκπομπή θορύβου αναφέρεται ως "Ehv") ανά ώρα. Για τους εν λόγω διαφορετικούς τύπους οχημάτων, η εκπομπή θορύβου E αποτελεί συνάρτηση της ταχύτητας (βλέπε 3.1.2.3), της κυκλοφορίας (βλέπε 3.1.2.4) και του διαμήκους περιτυπώματος (βλέπε 3.1.2.5). Παρόλο που η ηχοστάθμη των νομογραμμάτων δεν περιλαμβάνει διορθώσεις για το οδόστρωμα, οι παρούσες κατευθυντήριες γραμμές παρέχουν μέθοδο διορθώσεων (βλέπε 3.1.4).Η εξαρτώμενη από τη συχνότητα βασική στάθμη ηχητικής ισχύος LAwi, σε dB(A) μιας σύνθετης σημειακής πηγής i, σε ένα δεδομένο διάστημα οκτάβας j, υπολογίζεται από τις επιμέρους τιμές της ηχοστάθμης των ελαφρών και των βαρέων οχημάτων που προκύπτουν από το νομόγραμμα 2 του οδηγού Guide du Bruit 1980 (αναφερόμενο ως "νομόγραμμα 2" στις παρούσες κατευθυντήριες γραμμές) με τον ακόλουθο τύπο:>ΑΝΑΦΟΡΑ ΣΕ ΓΡΑΦΙΚΟ>όπου:- LAw/m, η συνολική στάθμη ηχητικής ισχύος ανά μέτρο κατά μήκος της διαδρομής προς την καθορισμένη γραμμή πηγής, σε dB(A), όπως υπολογίζεται με τον τύπο:>ΑΝΑΦΟΡΑ ΣΕ ΓΡΑΦΙΚΟ>όπου:- Elv, η εκπομπή θορύβου ελαφρών οχημάτων, όπως ορίζεται στο νομόγραμμα 2,- Elv, η εκπομπή θορύβου βαρέων οχημάτων, όπως ορίζεται στο νομόγραμμα 2,- Qlv, η κυκλοφορία ελαφρών οχημάτων κατά το χρονικό διάστημα αναφοράς,- Qlv, η κυκλοφορία βαρέων οχημάτων κατά το χρονικό διάστημα αναφοράς,- Ψ, η διόρθωση της ηχοστάθμης για το οδόστρωμα, όπως ορίζεται στο 3.1.4,- lI, το μήκος του τμήματος της γραμμής πηγής που αντιπροσωπεύει μια σημειακή πηγή I του εν λόγω τμήματος σε μέτρα,- η τιμή φάσματος, σε dB(A), για το διάστημα οκτάβας j, σύμφωνα με τον πίνακα 2.ΠΙΝΑΚΑΣ 2 Kανονικοποιημένο A-σταθμισμένο φάσμα θορύβου διαστήματος οκτάβας υπολογιζόμενο με βάση το τρίτο διάστημα οκτάβας του προτύπου EN 1793-3>ΘΕΣΗ ΠΙΝΑΚΑ>3.1.4. Διόρθωση για το οδόστρωμα3.1.4.1. ΕισαγωγήΌταν η ταχύτητα υπερβαίνει ορισμένη τιμή, ο συνολικός θόρυβος που εκπέμπει ένα όχημα προκύπτει κυρίως από το θόρυβο της επαφής ελαστικού-οδοστρώματος. Ο θόρυβος αυτός εξαρτάται από την ταχύτητα και τον τύπο του οχήματος, το είδος του οδοστρώματος (ιδίως στην περίπτωση πορωδών οδοστρωμάτων και οδοστρωμάτων που περιορίζουν την εκπομπή θορύβου), καθώς και από το είδος των ελαστικών. Ο οδηγός Guide du bruit 1980 ορίζει τυπική εκπομπή θορύβου επί τυποποιημένου. Η ακολούθως περιγραφόμενη μέθοδος προτείνεται προκειμένου να συμπεριληφθούν στον υπολογισμό διορθώσεις για το οδόστρωμα. Η μέθοδος αυτή είναι συμβατή με το πρότυπο EN ISO 11819-1.3.1.4.2. Ορισμοί ειδών οδοστρώματος- Λεία άσφαλτος (ασφαλτικό σκυρόδεμα ή ασφαλτική μαστίχη): αυτό είναι το οδόστρωμα αναφοράς που ορίζει το πρότυπο EN ISO 11819-1. Πρόκειται για πυκνό, λείας υφής οδόστρωμα από ασφαλτικό σκυρόδεμα ή μείγμα σκύρων-ασφαλτικής μαστίχης, με μέγιστο μέγεθος σκύρων 11-16 χιλιοστά.- Πορώδες οδόστρωμα: πρόκειται για οδόστρωμα με όγκο πόρων τουλάχιστον 20 %. Η παλαιότητα του οδοστρώματος δεν πρέπει να υπερβαίνει τα πέντε έτη (ο περιορισμός για την παλαιότητα λαμβάνει υπόψη την τάση πορωδών οδοστρωμάτων να καθίστανται λιγότερο απορροφητικά με την πάροδο του χρόνου λόγω της πλήρωσης των πόρων. Ο περιορισμός για την παλαιότητα επιτρέπεται να παραβλεφθεί σε περίπτωση ειδικής συντήρησης. Ωστόσο, μετά τα πρώτα πέντε έτη πρέπει να διεξαχθούν μετρήσεις για τον προσδιορισμό των ηχητικών ιδιοτήτων του οδοστρώματος. Η ιδιότητα περιορισμού του θορύβου αυτού του οδοστρώματος είναι συνάρτηση της ταχύτητας του οχήματος).- Σκυρόδεμα και κυματοειδής άσφαλτος: συνίσταται από σκυρόδεμα και άσφαλτο ανώμαλης υφής.- Λιθόστρωτο λείας υφής: κυβόλιθοι σε απόσταση μικρότερη από 5 χιλιοστά μεταξύ τους.- Λιθόστρωτο ανώμαλης υφής: κυβόλιθοι σε απόσταση μεγαλύτερη ή ίση από 5 χιλιοστά μεταξύ τους.- Λοιπά οδοστρώματα: πρόκειται για ανοικτή κατηγορία, στην οποία τα κράτη μέλη μπορούν να προβλέψουν διορθώσεις για άλλα οδοστρώματα. Προκειμένου να διασφαλίζεται η εναρμόνιση των χρήσεων και των αποτελεσμάτων, απαιτούνται δεδομένα σύμφωνα με το πρότυπο EN ISO 11819-1. Αυτά τα δεδομένα θα πρέπει να εισάγονται στον πίνακα 3. Για όλες τις μετρήσεις ισχύει ότι οι ταχύτητες διέλευσης πρέπει να είναι ίσες με τις ταχύτητες αναφοράς του προτύπου. Για την αξιολόγηση των συνεπειών του ποσοστού βαρέων οχημάτων χρησιμοποιείται η εξίσωση υπολογισμού του στατιστικού δείκτη διέλευσης (SPBI). Κατά τον υπολογισμό του εν λόγω δείκτη χρησιμοποιείται ποσοστό 10 %, 20 %, 30 % αντίστοιχα για καθένα από τα τρία ποσοστιαία πεδία που ορίζονται στον πίνακα 3. (0-15 %, 16-25 % και  > 25 %).ΠΙΝΑΚΑΣ 3 Πρότυπη μέθοδος διορθώσεων για το οδόστρωμα>ΘΕΣΗ ΠΙΝΑΚΑ>3.1.4.3. Συνιστώμενες διορθώσειςΠΙΝΑΚΑΣ 4 προτεινόμενη μέθοδος διορθώσεων για το οδόστρωμα>ΘΕΣΗ ΠΙΝΑΚΑ>3.2. Θόρυβος σιδηροδρομικής κυκλοφορίας3.2.1. ΕισαγωγήΗ μέθοδος υπολογισμού του θορύβου σιδηροδρομικής κυκλοφορίας RMR των Κάτω Χωρών περιλαμβάνει το δικό της μοντέλο εκπομπών που περιγράφεται αναλυτικά στο κεφάλαιο 2 του πρωτότυπου ολλανδικού κειμένου. Επιτρέπεται να εξακολουθήσει η χρήση αυτού του μοντέλου εκπομπών χωρίς τροποποιήσεις σε όλα τα κράτη μέλη.Όσον αφορά τα δεδομένα εκπομπής, οι παρούσες κατευθυντήριες γραμμές προσδιορίζουν στο 3.2.2 τη βάση δεδομένων εκπομπών των Κάτω Χωρών ως τη συνιστώμενη βάση δεδομένων αναφοράς. Ωστόσο, οι μέθοδοι μέτρησης που περιγράφονται στο 3.2.2.2 παρέχουν στα κράτη μέλη τη δυνατότητα να παράγουν νέα δεδομένα εκπομπών προκειμένου να καλύψουν το έλλειμμα δεδομένων εκπομπής για τροχαίο υλικό διαφορετικό από εκείνο των Κάτω Χωρών, που κινείται επί σιδηροτροχιών διαφορετικές από εκείνες των Κάτω Χωρών, που είναι η βάση για τα δεδομένα αναφοράς.3.2.2. Το μοντέλο εκπομπής θορύβουΠριν από τον υπολογισμό της "ισοδύναμης συνεχούς στάθμης ηχητικής πίεσης", όλα τα οχήματα που κινούνται σε καθορισμένο τμήμα σιδηροδρομικής γραμμής και εφαρμόζουν τις δέουσες κατευθυντήριες γραμμές συντήρησης θα πρέπει να ταξινομούνται στις 10 κατηγορίες σιδηροδρομικών οχημάτων του 3.2.2.1 ή, κατά περίπτωση, σε πρόσθετες κατηγορίες, μετά τη διεξαγωγή μετρήσεων σύμφωνα με το 3.2.2.2.3.2.2.1. Υφιστάμενες κατηγορίες αμαξοστοιχιώνΟι υφιστάμενες κατηγορίες που προβλέπονται στη βάση δεδομένων εκπομπής των Κάτω Χωρών διακρίνονται κυρίως βάσει του συστήματος κίνησης και του συστήματος πέδησης των τροχών ως ακολούθως:>ΘΕΣΗ ΠΙΝΑΚΑ>3.2.2.2. Μέθοδος μέτρησηςΤα χαρακτηριστικά εκπομπής θορύβου ενός σιδηροδρομικού οχήματος ή μιας γραμμής προσδιορίζονται με μέτρηση. Οι διαδικασίες μέτρησης περιγράφονται στο:- "Reken- en Meetvoorschrift 'Railverkeerslawaai 2002, Ministerie Volkshuisvesting, Ruimtelijke Ordening' en Milieubeheer, 28 maart 2002".Αναφέρονται τρεις διαδικασίες για τον προσδιορισμό των χαρακτηριστικών νέων κατηγοριών αμαξοστοιχιών ή τροχαίου υλικού διαφορετικού εκείνου των Κάτω Χωρών που κινείται σε γραμμές διαφορετικές από εκείνες των Κάτω Χωρών (διαδικασίες A και B), καθώς και γραμμών διαφορετικών από εκείνων των Κάτω Χωρών (διαδικασία Γ):- η διαδικασία A είναι απλουστευμένη μέθοδος με την οποία παρέχεται η δυνατότητα να προσδιορισθεί κατά πόσον σιδηροδρομικό όχημα μπορεί να ταξινομηθεί σε υφιστάμενη κατηγορία (όπως αναφέρεται στο 3.2.2.1). Αυτή η μέθοδος χρησιμοποιείται επίσης για νέα οχήματα (που δεν έχουν ακόμη κατασκευασθεί) στα οποία είναι αδύνατη η διεξαγωγή μετρήσεων θορύβου. Η εν λόγω ταξινόμηση πραγματοποιείται κυρίως βάσει του είδους του κινητήριου συστήματος (ντίζελ, ηλεκτρικό, υδραυλικό) και του συστήματος πέδησης (δισκόφρενο ή πέδη με σιαγόνες).- Η διαδικασία B περιγράφει μεθόδους συλλογής δεδομένων εκπομπής για σιδηροδρομικά οχήματα που δεν ταξινομούνται απαραιτήτως σε μια υφιστάμενη κατηγορία αμαξοστοιχίας. Θεσπίζεται η λεγόμενη "ελεύθερη κατηγορία" στην οποία μπορεί να ταξινομηθεί κάθε είδος οχήματος, εφόσον η εκπομπή θορύβου του οχήματος προσδιορίζεται σύμφωνα με αυτή τη διαδικασία. Τα δεδομένα που συλλέγονται κατ' αυτόν τον τρόπο λαμβάνουν υπόψη το διαχωρισμό του οχήματος, την εκπομπή θορύβου της σιδηροτροχιάς καθώς και την υφή των τροχών και της σιδηροτροχιάς. Επίσης, λαμβάνονται υπόψη οι διάφορες πηγές θορύβου -θόρυβος έλξης, θόρυβος κύλισης και αεροδυναμικός θόρυβος- καθώς επίσης και το ύψος των διαφόρων πηγών.- Η διαδικασία Γ προορίζεται για τον προσδιορισμό των ηχητικών χαρακτηριστικών της κατασκευής της σιδηροτροχιάς (στρωτήρες, κλίνες έρματος κ.λπ.). Η μέθοδος υπολογισμού του θορύβου βασίζεται στο γεγονός ότι τα χαρακτηριστικά της σιδηροτροχιάς, σε διαστήματα οκτάβας, δεν εξαρτώνται από το είδος ή την ταχύτητα του οχήματος. Προς επαλήθευση, απαιτείται η διεξαγωγή μετρήσεων σε μια τοποθεσία με δύο επιπλέον ταχύτητες (διαφορά  > 20, αντίστοιχα 30 %). Οι διαφορές των υπολογισμένων χαρακτηριστικών της σιδηροτροχιάς δεν πρέπει να υπερβαίνουν τα 3 dB σε έκαστο διάστημα οκτάβας. Εάν η διόρθωση εξαρτάται από την ταχύτητα, απαιτείται περαιτέρω έρευνα που ενδεχομένως θα αποδείξει ότι τα χαρακτηριστικά εξαρτώνται από την ταχύτητα.3.2.2.3. Μοντέλο εκπομπήςΌταν οι υπολογισμοί βασίζονται στη μέθοδο SRM I, οι τιμές εκπομπής σε dB(A) προσδιορίζονται ως εξής:>ΑΝΑΦΟΡΑ ΣΕ ΓΡΑΦΙΚΟ>όπου:- Enr,c, η εκπομπή ανά σιδηροδρομικό όχημα για αμαξοστοιχίες χωρίς πέδηση,- Er,c, η εκπομπή ανά σιδηροδρομικό όχημα για αμαξοστοιχίες υπό συνθήκες πέδησης,- c, η κατηγορία αμαξοστοιχίας,- y, ο συνολικός αριθμός υφιστάμενων κατηγοριών.Οι τιμές εκπομπής ανά σιδηροδρομικό όχημα προσδιορίζονται ως εξής:>ΑΝΑΦΟΡΑ ΣΕ ΓΡΑΦΙΚΟ>>ΑΝΑΦΟΡΑ ΣΕ ΓΡΑΦΙΚΟ>όπου οι πρότυπες τιμές εκπομπής ac, bc, ar,c &  br,c αναφέρονται στο RMR.Όταν χρησιμοποιείται η μέθοδος SRM II, τότε προσδιορίζονται τιμές εκπομπής ανά διάστημα οκτάβας για κάθε κατηγορία αμαξοστοιχίας και για διαφορετικές τιμές ύψους της πηγής του θορύβου (έως και πέντε τιμές). Μετά το χαρακτηρισμό των εκπομπών των διαφόρων κατηγοριών αμαξοστοιχιών υπολογίζεται η εκπομπή του καθορισμένου τμήματος της σιδηροδρομικής γραμμής, λαμβάνοντας υπόψη τη διέλευση αμαξοστοιχιών διαφόρων κατηγοριών (καθώς και το γεγονός ότι όλες οι κατηγορίες δεν διαθέτουν απαραιτήτως πηγές θορύβου σε κάθε ύψος), καθώς και τη διέλευση αμαξοστοιχιών υπό διαφορετικές συνθήκες (με ή χωρίς πέδηση). Ο συντελεστής εκπομπής στο διάστημα οκτάβας i υπολογίζεται ως εξής:>ΑΝΑΦΟΡΑ ΣΕ ΓΡΑΦΙΚΟ>όπου n, ο αριθμός των κατηγοριών αμαξοστοιχίας που κινούνται στην υπό εξέταση σιδηροδρομική γραμμή,>ΑΝΑΦΟΡΑ ΣΕ ΓΡΑΦΙΚΟ>(αντίστοιχα>ΑΝΑΦΟΡΑ ΣΕ ΓΡΑΦΙΚΟ>) η εκπομπή για μονάδες αμαξοστοιχίας χωρίς πέδηση (αντίστοιχα με πέδηση) έκαστης κατηγορίας αμαξοστοιχίας (c = 1 έως n), στο διάστημα οκτάβας i και στο ύψος αξιολόγησης h (h= 0 m, 0,5 m, 2 m, 4 m και 5 m - ανάλογα με την κατηγορία αμαξοστοιχίας) σύμφωνα με τον εξής υπολογισμό:>ΑΝΑΦΟΡΑ ΣΕ ΓΡΑΦΙΚΟ>>ΑΝΑΦΟΡΑ ΣΕ ΓΡΑΦΙΚΟ>όπου:->ΑΝΑΦΟΡΑ ΣΕ ΓΡΑΦΙΚΟ>και>ΑΝΑΦΟΡΑ ΣΕ ΓΡΑΦΙΚΟ>(αντίστοιχα>ΑΝΑΦΟΡΑ ΣΕ ΓΡΑΦΙΚΟ>και>ΑΝΑΦΟΡΑ ΣΕ ΓΡΑΦΙΚΟ>): η εκπομπή για την κατηγορία αμαξοστοιχίας c υπό συνθήκες χωρίς πέδηση (αντίστοιχα υπό συνθήκες πέδησης) για το διάστημα οκτάβας i, σε ύψος h,- Qc: ο μέσος αριθμός μονάδων της υπό εξέταση κατηγορίας σιδηροδρομικού οχήματος υπό συνθήκες χωρίς πέδηση,- Qbr,c: ο μέσος αριθμός μονάδων της υπό εξέταση κατηγορίας σιδηροδρομικού οχήματος υπό συνθήκες πέδησης,- Vc: μέση ταχύτητα των διερχόμενων σιδηροδρομικών οχημάτων χωρίς πέδηση,- Vbr,c: μέση ταχύτητα των διερχόμενων σιδηροδρομικών οχημάτων υπό συνθήκες πέδησης,- bb: είδος σιδηροτροχιάς/κατάσταση της σιδηροτροχιάς,- m: κατ' εκτίμηση συχνότητα αποσύνδεσης της γραμμής,- Cbb,i,m: διόρθωση για την ασυνέχεια της γραμμής και την τραχύτητα της σιδηροτροχιάς.3.3. Αεροπορικός θόρυβος3.3.1. ΕισαγωγήΕκτός από την αναθεώρηση των υφιστάμενων βάσεων δεδομένων, οι παρούσες κατευθυντήριες γραμμές παρέχουν, στο 3.3.2, βασική σύσταση για τον υπολογισμό του αεροπορικού θορύβου στην περιοχή των αερολιμένων βάσει του εγγράφου ECAC doc.29, όπως τροποποιείται σύμφωνα με το 2.4.Όπως τονίζεται στην εισαγωγή αυτών των κατευθυντήριων γραμμών, η χρήση των συνιστώμενων βασικών δεδομένων δεν είναι υποχρεωτική, τα δε κράτη μέλη είναι ελεύθερα να χρησιμοποιούν άλλα δεδομένα, εφόσον κρίνουν ότι αυτό είναι σκόπιμο, υπό την προϋπόθεση ότι αυτά τα δεδομένα είναι κατάλληλα προς χρήση σε συνδυασμό με το έγγραφο ECAC doc. 29.Επιπλέον, πρέπει να λαμβάνονται υπόψη εν εξελίξει πρωτοβουλίες σχετικές με τη δημιουργία ενημερωμένης και διεθνώς αναγνωρισμένης βάσης δεδομένων για το θόρυβο που προκαλούν οι δραστηριότητες της πολιτικής αεροπορίας. Στο μέλλον, η εν λόγω βάση δεδομένων θα μπορούσε να δημιουργηθεί από κοινού από την υπηρεσία Eurocontrol και την Ομοσπονδιακή Υπηρεσία Αεροπορίας των ΗΠΑ (American Federal Aviation Authority).3.3.2. Βασική σύστασηΓια τον υπολογισμό του αεροπορικού θορύβου, πέραν της αναθεώρησης των υφιστάμενων βάσεων δεδομένων, διαπιστώθηκε ότι τα ακόλουθα έγγραφα (βλέπε παρακάτω) παρέχουν πλήρη στοιχεία θορύβου-ισχύος-απόστασης καθώς και δεδομένα επιδόσεων για τους περισσότερους τύπους αεροσκαφών της πολιτικής αεροπορίας, συμπεριλαμβανομένων των νέας γενιάς αεροσκαφών, χαμηλής εκπομπής θορύβου:- "ÖAL-Richtlinie 24-1 Lärmschutzzonen in der Umgebung von Flughäfen Planungs- und Berechnungsgrundlagen. Österreichischer Arbeitsring für Lärmbekämpfung, Βιέννη 2001",- "Neue zivile Flugzeugklassen für die Anleitung zur Berechnung von Lärmschutzbereichen (Entwurf), Umweltbundesamt, Βερολίνο 1999".Τα δεδομένα βασίζονται σε ταξινόμηση των αεροσκαφών και περιλαμβάνουν επίπεδα LA,max. Ο ακόλουθος τύπος παρέχει τη δυνατότητα υπολογισμού επιπέδων έκθεσης στο θόρυβο (SEL) λαμβάνοντας υπόψη, ως πρόσθετη παράμετρο, τη διάρκεια της διέλευσης.Τα επίπεδα έκθεσης στο θόρυβο υπολογίζονται σε dB από την τιμή LA,max με τον τύπο>ΑΝΑΦΟΡΑ ΣΕ ΓΡΑΦΙΚΟ>& >ΑΝΑΦΟΡΑ ΣΕ ΓΡΑΦΙΚΟ>όπου T0 = 1 δευτερόλεπτο και T σε s σύμφωνα με τον τύπο:>ΑΝΑΦΟΡΑ ΣΕ ΓΡΑΦΙΚΟ>όπου:- A και B, σταθερές που έχουν διαφορετική τιμή για την απογείωση και την προσέγγιση, καθώς και για διαφορετικά αεροσκάφη σταθερής πτέρυγας,- d, η διαγώνια απόσταση σε m (βλέπε 2.4.2),- V, η ταχύτητα σε m/s.Οι τιμές ηχοστάθμης διακρίνονται ως προς την ώση απογείωσης και την ώση προσγείωσης. Η μείωση της ώσης μετά την απογείωση λαμβάνεται υπόψη ως μείωση της ηχοστάθμης ΔLξ σε ορισμένα ύψη και ταχύτητες.Για κάθε ομάδα αεροσκαφών παρέχονται προκαθορισμένες καμπύλες απογείωσης, με την ταχύτητα V και το ύψος H σε συνάρτηση προς την απόσταση σ για την κίνηση επί του εδάφους από το σημείο έναρξης της κύλισης και για μεγαλύτερες αποστάσεις με dH/dσ.Τα δεδομένα σχετικά με την ηχοστάθμη και τις επιδόσεις κανονικοποιούνται για θερμοκρασία 15 °C, υγρασία 70 % και πίεση 1013,25 HPa. Μπορούν να χρησιμοποιηθούν για θερμοκρασίες έως και 30 °C και για κάθε περίπτωση όπου το γινόμενο της σχετικής υγρασίας και της θερμοκρασίας υπερβαίνει την τιμή 500.


Avis juridique important

|

31992H0442

92/442/ΕΟΚ: Σύσταση του Συμβουλίου της 27ης Ιουλίου 1992 για τη σύγκλιση των στόχων και των πολιτικών κοινωνικής προστασίας

Επίσημη Εφημερίδα αριθ. L 245 της 26/08/1992 σ. 0049 - 0052

ΣΥΣΤΑΣΗ ΤΟΥ ΣΥΜΒΟΥΛΙΟΥ της 27ης Ιουλίου 1992 για τη σύγκλιση των στόχων και των πολιτικών κοινωνικής προστασίας  (92/442/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, δυνάμει του άρθρου 118 της συνθήκης, η Επιτροπή έχει ως αποστολή να προωθεί τη στενή συνεργασία μεταξύ των κρατών μελών στον κοινωνικό τομέα- ότι στον κοινοτικό χάρτη των θεμελιωδών κοινωνικών δικαιωμάτων των εργαζομένων που εγκρίθηκε στο Ευρωπαϊκό Συμβούλιο του Στρασβούργου στις 9 Δεκεμβρίου 1989 από έντεκα αρχηγούς κρατών ή κυβερνήσεων κρατών μελών, δηλώνεται, ιδίως στην έβδομη, δέκατη  τρίτη και δέκατη έκτη παράγραφο του αιτιολογικού του καθώς και στα σημεία 10, 24 και 25:  "ότι η πραγματοποίηση της εσωτερικής αγοράς πρέπει να συνεπάγεται βελτιώσεις στον κοινωνικό τομέα για τους εργαζομένους της Ευρωπαϊκής Κοινότητας, ιδίως όσον αφορά [. . .] την κοινωνική προστασία [. . .]-" "ότι [ο παρών χάρτης] έχει ως στόχο [. . .] να διακηρύξει πανηγυρικά ότι η εφαρμογή της Ενιαίας Πράξης πρέπει να λαμβάνει πλήρως υπόψη την κοινωνική διάσταση της Κοινότητας και ότι, στο πλαίσιο αυτό, πρέπει να εξασφαλιστεί στα κατάλληλα επίπεδα η  ανάπτυξη των κοινωνικών δικαιωμάτων των εργαζομένων της Ευρωπαϊκής Κοινότητας, ιδίως δε των μισθωτών και των ελευθέρων επαγγελματιών-" "ότι η πανηγυρική διακήρυξη των θεμελιωδών κοινωνικών δικαιωμάτων στο επίπεδο της Ευρωπαϊκής Κοινότητας δεν μπορεί να δικαιολογήσει, κατά την εφαρμογή της οπισθοδρόμηση συγκριτικά με την σήμερα υφισταμένη κατάσταση σε κάθε κράτος μέλος-" "Σύμφωνα με τα προβλεπόμενα σε κάθε χώρα:  10. Κάθε εργαζόμενος της Ευρωπαϊκής Κοινότητας έχει δικαίωμα επαρκούς κοινωνικής προστασίας και πρέπει να έχει, ανεξάρτητα από το καθεστώς του ή το μέγεθος της επιχείρησης στην οποία απασχολείται, επαρκή κοινωνική ασφάλιση.  Τα πρόσωπα τα οποία αποκλείονται από την αγορά εργασίας διότι δεν μπόρεσαν είτε να εισέλθουν είτε να επανενταχθούν σ' αυτή και τα οποία δεν διαθέτουν επαρκή μέσα διαβίωσης, πρέπει να μπορούν να δικαιούνται παροχών και επαρκών βιοτικών πόρων, ανάλογα με  την προσωπική τους κατάσταση." "Ανάλογα με τα ισχύοντα σε κάθε χώρα:  24. Κάθε εργαζόμενος της Ευρωπαϊκής Κοινότητας πρέπει να μπορεί να διαθέτει, τη στιγμή της συνταξιοδότησής του, πόρους που να του εξασφαλίζουν ένα αξιοπρεπές επίπεδο ζωής.  25. Στα άτομα που έχουν φθάσει μεν σε ηλικία συνταξιοδότησης, χωρίς όμως να τους αναγνωρίζεται συνταξιοδοτικό δικαίωμα, και που δεν έχουν άλλους πόρους διαβίωσης, πρέπει να εξασφαλίζονται επαρκείς πόροι καθώς και κοινωνική και ιατρική βοήθεια ανάλογα με  τις προσωπικές τους ανάγκες"- ότι η κοινωνική προστασία αποτελεί ουσιαστικό όργανο της αλληλεγγύης μεταξύ των κατοίκων κάθε κράτους μέλους στο πλαίσιο του γενικού δικαιώματος κάθε ανθρώπου για κοινωνική προστασία- ότι η Επιτροπή, στο πρόγραμμα δράσης της σχετικά με την εφαρμογή του κοινοτικού χάρτη των θεμελιωδών κοινωνικών δικαιωμάτων των εργαζομένων, σημειώνει ότι οι διαφορές κοινωνικής κάλυψης ενδέχεται να αποτελέσουν σημαντική τροχοπέδη στην ελεύθερη  κυκλοφορία των εργαζομένων και να επιδεινώσουν τις περιφερειακές ανισορροπίες, ιδίως ανάμεσα στο Βορρά και το Νότο της Κοινότητας- ότι προτάθηκε, ως εκ τούτου, να προωθηθεί μία στρατηγική σύγκλισης των πολιτικών των κρατών μελών σε αυτόν τον τομέα,  βάσει στόχων προσδιορισμένων από κοινού, ώστε να αντιμετωπιστούν οι ανωτέρω δυσκολίες- ότι, με αφετηρία τη διαπίστωση ότι παρόμοιες εξελίξεις στα περισσότερα από τα κράτη μέλη μπορούν να δημιουργήσουν κοινά προβλήματα (ιδίως τη γήρανση του πληθυσμού, την εξέλιξη των οικογενειακών δομών, τη διατήρηση υψηλού επιπέδου ανεργίας και την  εξέλιξη των καταστάσεων και μορφών φτώχειας), το Συμβούλιο πρότεινε κατά τη συνεδρίασή του της 29ης Σεπτεμβρίου 1989 να προωθηθεί περισσότερο αυτή η εκ των πραγμάτων σύγκλιση, δια του καθορισμού κοινών στόχων οι οποίοι θα κατευθύνουν την εξέλιξη των  εθνικών πολιτικών- ότι αυτή η στρατηγική σύγκλισης αποσκοπεί στον καθορισμό κοινών στόχων που θα κατευθύνουν τις πολιτικές των κρατών μελών προκειμένου να είναι δυνατή η συνύπαρξη των διαφόρων εθνικών συστημάτων και η εξέλιξη αυτών, σε αρμονία μεταξύ τους, προς τους  θεμελιώδεις στόχους της Κοινότητας- ότι οι ειδικοί στόχοι που ορίζονται από κοινού πρέπει να χρησιμεύουν ως σημεία αναφοράς για την προσαρμογή αυτών των συστημάτων στην εξέλιξη των αναγκών προστασίας και ιδίως στις εξελίξεις της αγοράς εργασίας, τις αλλαγές των οικογενειακών δομών και τη  δημογραφική εξέλιξη- ότι αυτή η σύγκλιση αποσκοπεί επίσης στη διασφάλιση της διατήρησης και στην προώθηση της ανάπτυξης της κοινωνικής προστασίας στο πλαίσιο της ολοκλήρωσης της εσωτερικής αγοράς- ότι με την εσωτερική αγορά θα διευκολυνθεί η κινητικότητα των εργαζομένων και  των οικογενειών τους εντός της Κοινότητας και ότι θα πρέπει να αποφευχθεί η παρεμπόδιση αυτής της κινητικότητας λόγω υπερβολικά μεγάλης διαφοράς επιπέδων κοινωνικής προστασίας- ότι, λόγω της ποικιλίας των συστημάτων, τα οποία έχουν αποκτήσει ρίζες στην πολιτιστική πραγματικότητα του κάθε λαού, εναπόκειται στα κράτη μέλη ο καθορισμός του σχεδιασμού, των τρόπων χρηματοδότησης και της οργάνωσης του δικού τους συστήματος  κοινωνικής προστασίας- ότι η παρούσα σύσταση δεν θίγει τις εθνικές και κοινοτικές διατάξεις σχετικά με το δικαίωμα διαμονής- ότι οι στόχοι κοινωνικής προστασίας που ορίζονται από την παρούσα σύσταση δεν θίγουν τη δυνατότητα κάθε κράτους μέλους να ορίσει τις αρχές και την οργάνωση του δικού του συστήματος υγείας-  ότι η παρούσα δράση φαίνεται αναγκαία για την πραγματοποίηση, στο πλαίσιο της λειτουργίας της κοινής αγοράς, ενός από τους στόχους της Κοινότητας,  Ι. ΣΥΝΙΣΤΑ ΣΤΑ ΚΡΑΤΗ ΜΕΛΗ:  Α. να προσανατολίσουν τη γενική τους πολιτική στο πεδίο της κοινωνικής προστασίας, χωρίς να θίγονται οι αρμοδιότητες των κρατών μελών να ορίζουν τις αρχές και την οργάνωση των δικών τους συστημάτων στους συγκεκριμένους τομείς σύμφωνα με τις ακόλουθες  αρχές:  1. ανάλογα με τις οικονομικές δυνατότητες, τις προτεραιότητες και την εσωτερική ισορροπία των συστημάτων κοινωνικής προστασίας και σύμφωνα με ιδίους τρόπους οργάνωσης και χρηματοδότησης αυτών των τελευταίων η κοινωνική προστασία πρέπει να προσπαθεί να  εκπληρώνει τα ακόλουθα:  α) να διασφαλίζει στον ενδιαφερόμενο, σύμφωνα με τις αρχές που θέτει η σύσταση του Συμβουλίου της 24ης Ιουνίου 1992 σχετικά με τα κοινά κριτήρια που αφορούν την επάρκεια πόρων και παροχών στα συστήματα κοινωνικής προστασίας (4), αξιοπρεπές επίπεδο  οικονομικών πόρων- β) σύμφωνα με τους όρους που καθορίζει κάθε κράτος μέλος, να δίνει σε κάθε νομίμως διαμένον άτομο στο έδαφος του, ανεξαρτήτων των οικονομικών του πόρων, τη δυνατότητα να επωφεληθεί των συστημάτων προστασίας της ανθρώπινης υγείας που υπάρχουν στο κράτος  μέλος- γ) να συμβάλλει στην κοινωνική ενσωμάτωση όλων των νομίμως διαμενόντων στο έδαφος του κράτους μέλους ατόμων, καθώς και στην ενσωμάτωση στην αγορά εργασίας όσων εξ αυτών μπορούν να ασκήσουν αμειβομένη δραστηριότητα- δ) να χορηγεί στους μισθωτούς εργαζόμενους, όταν σταματούν τη δραστηριότητά τους λόγω ηλικίας ή όταν αναγκάζονται να την διακόψουν λόγω ασθενείας, ατυχήματος, μητρότητας, αναπηρίας ή ανεργίας, υποκατάστατο εισόδημα που καθορίζεται μέσω κατ' αποκοπήν  παροχών ή υπολογίζεται βάσει του εισοδήματος της προτέρας τους δραστηριότητας, που να τους επιτρέπει να διατηρήσουν το βιοτικό τους επίπεδο σε αποδεκτά επίπεδα, ανάλογα με τη συμμετοχή τους στα κατάλληλα συστήματα κοινωνικών ασφαλίσεων- ε) να εξετάσει τη δυνατότητα καθιέρωσης ή/και ανάπτυξης κατάλληλης κοινωνικής προστασίας για τους μη μισθωτούς εργαζομένους- 2. η χορήγηση των παροχών κοινωνικής προστασίας πρέπει επιπλέον να ικανοποιεί τις ακόλουθες αρχές:  α) ιση μεταχειρηση, έτσι ώστε να αποφεύγεται κάθε διάκριση λόγω ιθαγένειας, φυλής, φύλου, θρησκείας, ηθών ή πολιτικών φρονημάτων, εφόσον οι ενδιαφερόμενοι πληρούν τους όρους χρονικής διάρκειας ασφάλισης ή/και διαμονής που είναι αναγκαίοι για την  είσπραξη των παροχών- β) δίκαια μεταχείρηση, ώστε οι δικαιούχοι κοινωνικών παροχών να λαμβάνουν το μέρος που τους αναλογεί από τη βελτίωση του βιοτικού επιπέδου του όλου πληθυσμού, λαμβανομένων συγχρόνως υπόψη των προτεραιοτήτων που έχουν καθορισθεί σε εθνικό επίπεδο- 3. τα συστήματα κοινωνικής προστασίας πρέπει να προσπαθούν να προσαρμόζονται στη μεταβαλλόμενη πραγματικότητα και δομή της οικογένειας, όταν αυτό δημιουργεί νέες ανάγκες κοινωνικής προστασίας, συνδεδεμένες ιδίως με τις μεταβολές της αγοράς εργασίας και  την δημογραφική εξέλιξη- 4. τα συστήματα κοινωνικής προστασίας πρέπει, τέλος, να έχουν όσο το δυνατόν αποτελεσματικότερη διαχείριση, λαμβανομένων υπόψη την δικαιωμάτων, των αναγκών και της κατάστασης των ενδιαφερόμενων, και να διαθέτουν την καλύτερη δυνατή οργάνωση και  λειτουργία- Β. να προσαρμόσουν και να αναπτύξουν, αν χρειαστεί, το σύστημα κοινωνικής προστασίας τους, χωρίς να θίγονται οι αρμοδιότητες των κρατών μελών να ορίζουν τις αρχές και την οργάνωση των δικών τους συστημάτων στους σχετικούς τομείς για τη σταδιακή επίτευξη  των ακόλουθων στόχων, και να λάβουν τα αναγκαία προς τούτο μέτρα:  1. Ασθένεια Οργάνωση της συμβολής της κοινωνικής προστασίας στην πρόληψη της ασθένειας, στην περίθαλψη και την αποκατάσταση των ενδιαφερομένων, ούτως ώστε να καλύπτονται οι ακόλουθοι στόχοι:  α) υπό τις προϋποθέσεις που θέτει κάθε κράτος μέλος, να εξασφαλίζεται, σε όλα τα νομίμως διαμένοντα στο έδαφος κράτους μέλους άτομα, η πρόσβαση στην απαραίτητη υγειονομική περίθαλψη, καθώς και στα μέτρα που αποσκοπούν στην πρόληψη των ασθενειών- β) να λαμβάνεται μέριμνα για τη διατήρηση και εν ανάγκη την ανάπτυξη ενός συστήματος περίθαλψης καλής ποιότητας, προσαρμοσμένου στην εξέλιξη των αναγκών του πληθυσμού, ιδίως δε αυτών που οφείλονται στην εξάρτηση των ηλικιωμένων, στην εξέλιξη των  παθήσεων και των θεραπευτικών μεθόδων και στην αναγκαία εντατικοποίηση της πρόληψης- γ) να οργανωθεί, εφόσον είναι αναγκαίο, η αποκατάσταση των ατόμων που είναι σε ανάρρωση, ιδίως μεα από σοβαρή ασθένεια ή από ατύχημα, καθώς και η μετέπειτα επαγγελματική τους επανένταξη- δ) να καταβάλλονται στους μισθωτούς εργαζόμενους που αναγκάζονται να διακόψουν την εργασία τους λόγω ασθενείας, παροχές, κατ' αποκοπήν ή υπολογισμένες βάσει του προηγούμενου εισοδήματός τους εκ μισθωτών υπηρεσιών, που να τους επιτρέπουν να διατηρήσουν  το βιοτικό τους επίπεδο σε λογικά πλαίσια, ανάλογα με τη συμμετοχή τους σε κατάλληλα συστήματα κοινωνικής ασφάλισης.  2. Μητρότητα α) να προβλεφθεί, για όλες τις νομίμως διαμένουσες στο έδαφος του κράτους μέλους γυναίκες, η κάλυψη του κόστους της περίθαλψης που καθίσταται αναγκαία λόγω εγκυμοσύνης, τοκετού και των συνεπειών τους, εφόσον οι γυναίκες αυτές συμμετέχουν σε κατάλληλα  συστήματα κοινωνικής ασφάλισης ή/και με την επιφύλαξη της κάλυψης από την κοινωνική πρόνοια-  β) να εξασφαλίζεται στις μισθωτές γυναίκες, που διακόπτουν την εργασία τους λόγω μητρότητας, η κατάλληλη κοινωνική προστασία.  3. Ανεργία α) σύμφωνα με τις διατάξεις της σύστασης της 24ης Ιουνίου 1992 και με την επιφύλαξη της ενεργού διαθεσιμότητάς τους για εργασία, να εξασφαλίζεται ένα στοιχειώδες επίπεδο, βιοτικών πόρων σε όλους τους ανέργους που διαμένουν νομίμως στο έδαφος του κράτους  μέλους- β) να δημιουργηθούν, χάριν των ανέργων, ιδίως δε των νέων που εισέρχονται στην αγορά εργασίας και των μακροχρόνια ανέργων, μηχανισμοί καταπολέμησης του αποκλεισμού τους με σκοπό την καλύτερη ένταξή τους στην αγορά εργασίας, με την επιφύλαξη της ενεργού  διαθεσμότητάς τους για εργασία ή για επαγγελματική εκπαίδευση προκειμένου να βρουν εργασία- γ) να καταβάλλονται στους μισθωτούς που χάνουν τη δουλειά τους παροχές κατ' αποκοπήν ή υπολογισμένες βάσει του προηγούμενου εισοδήματός τους εκ μισθωτών υπηρεσιών, που να τους επιτρέπουν να διατηρήσουν το βιοτικό τους επίπεδο σε λογικά πλαίσια, ανάλογα  με τη συμμετοχή τους σε κατάλληλα συστήματα κοινωνικής ασφάλισης με την επιφύλαξη της ενεργού διαθεσιμότητάς τους για εργασία ή για επαγγελματική εκπαίδευση προκειμένου να βρουν εργασία.  4. Ανικανότητα προς εργασία α) σύμφωνα με τις διατάξεις της σύστασης της 24ης Ιουνίου 1992, να εξασφαλίζεται ένα στοιχειώδες επίπεδο βιοτικών πόρων σε όλα τα νομίμως διαμένοντα στο έδαφος του κράτους μέλους άτομα με ειδικές ανάγκες-  β) να υποβοηθείται η κοινωνική και οικονομική ενσωμάτωση των θυμάτων μακροχρονίων ασθενειών ή αναπηρίας- γ) να καταβάλλονται στους μισθωτούς που αναγκάζονται να μειώσουν ή και να διακόψουν την εργασία τους λγω αναπηρίας, παροχές κατ' αποκοπήν ή υπολογισμένες βάσει του προηγουμένου εξ εργασίας εισοδήματός τους, ενδεχομένως διαβαθμισμένες ανάλογα με το  ποσοστό ανικανότητας, που να τους επιτρέπουν να διατηρήσουν το βιοτικό τους επίπεδο σε λογικά πλαίσια ανάλογα με τη συμμετοχή τους σε κατάλληλα συστήματα κοινωνικής ασφάλισης.  5. Γήρας α) σύμφωνα με τις διατάξεις της σύστασης της 24ης Ιουνίου 1992, να εξασφαλίζεται ένα ελάχιστο επίπεδο βιοτικών πόρων σε όλους τους ηλικιωμένους που διαμένουν νομίμως στο έδαφος του κράτους μέλους- β) να θεσπισθούν τα κατάλληλα μέτρα κοινωνικής προστασίας, λαμβάνοντας υπόψη τις ειδικές ανάγκες που έχουν οι ηλικιωμένοι όταν εξαρτώντα από τις φροντίδες και τις υπηρεσίες τρίτων- γ) να ληφθούν μέτρα καταπολέμησης του κοινωνικού αποκλεισμού των ηλικιωμένων-  δ) λαμβανομένων υπόψη των εθνικών ιδιομορφιών όσον αφορά την ανεργία και τη δημογραφική κατάσταση, να καταβληθούν προσπάθειες προς άρση των κωλυμάτων άσκησης δραστηριότητας εκ μέρους των προσώπων που έχουν συμπληρώσει το κατώτατο όριο ηλικίας  συνταξιοδότησης- ε) να θεσπισθούν μηχανισμοί που θα επιτρέπουν στους πρώην μισθωτούς εργαζόμενους που έχουν συνταξιοδοτηθεί μετά από πλήρη σταδιοδρομία, να λαμβάνουν καθ' όλη την περίοδο της σύνταξής τους λογικό ποσοστό του εισοδήματος που είχαν όταν εργάζονταν,  λαμβάνοντας ενδεχομένως υπόψη τα εκ του νόμου ή επικουρικά συστήματα, διατηρώντας πάντως μια ισορροπία μεταξύ των συμφερόντων του ενεργού πληθυσμού και των συμφερόντων των συνταξιούχων-  στ) όσον αφορά τον υπολογισμό των συνταξιοδοτικών δικαιωμάτων, να μειωθεί, παρέχοντας τη δυνατότητα εκουσίων συνδρομών, η θέση σε δυσμενέστερη μοίρα των εργαζομένων που δεν είχαν πλήρη επαγγελματική σταδιοδρομία λόγω παρατεταμένων περιόδων ασθενείας,  αναπηρίας ή ανεργίας, καθώς και των εργαζομένων που διέκοψαν προσωρινά τη δραστηριότητά τους για να ασχοληθούν με την ανατροφή των παιδιών τους ή ενδεχομένως, σύμφωνα με την εθνική νομοθεσία, με άλλα εξαρτώμενα πρόσωπα- ζ) να προσαρμοσθούν τα συνταξιοδοτικά συστήματα στη μεταβαλλόμενη πραγματικότητα και δομή της οικογένειας- η) να ευνοηθεί, εφόσον είναι αναγκαίο, η διαμόρφωση των προϋποθέσεων απόκτησης συνταξιοδοτικών δικαιωμάτων, ιδίως όσον αφορά τις επικουρικές συντάξεις, προκειμένου να εξαλειφθούν τα εμπόδια για την κινητικότητα των εργαζομένων- θ) να προσαρμοστούν, σε εύθετο χρόνο, τα συνταξιοδοτικά συστήματα στις δημογραφικές εξελίξεις, διατηρουμένου ωστόσο του βασικού ρόλου των εκ του νόμου συστημάτων συνταξιοδότησης.  6. Οικογένεια α) να αναπτυχθούν οι οικογενειακές παροχές:  - στις οικογένειες που έχουν περισσότερες δαπάνες για την ανατροφή τέκνων π.χ. λόγω του αριθμού των ή/και - στις φτωχότερες οικογένειες- β) να διευκολυνθούν τα πρόσωπα τα οποία, αφού ασχολήθηκαν με την ανατροφή των παιδιών τους, επιθυμούν να εισέλθουν στην αγορά εργασίας- γ) να υποβοηθηθεί, με μέτρα για τη διευκόλυνση του συνδυασμού των οικογενειακών ευθυνών και της επαγγελματικής ζωής, η άρση των εμποδίων για την άσκηση επαγγελματικής δραστηριότητας από γονείς,  ΙΙ. ΚΑΙ, ΓΙ' ΑΥΤΟ ΤΟ ΣΚΟΠΟ, ΖΗΤΑ ΑΠΟ ΤΗΝ ΕΠΙΤΡΟΠΗ:  1. να υποβάλει περιοδικά στα Συμβούλιο έκθεση όπου θα αξιολογείται η σημειωθείσα πρόοδος προς επίτευξη αυτών των στόχων, και να διατυπώσει και να αναπτύξει, σε συνεργασία με τα κράτη μέλη, τη χρήση των καταλλήλων κριτηρίων για το σκοπό αυτό- 2. να διοργανώνει τακτικές ανταλλαγές απόψεων με τα κράτη μέλη σχετικά με την ανάπτυξη της πολιτικής τους στον τομέα της κοινωνικής προστασίας.  Βρυξέλλες, 27 Ιουλίου 1992.  Για τοι Συμβούλιο Ο Πρόεδρος N. LAMONT (1) ΕΕ αριθ. C 194 της 25. 7. 1991, σ. 13.(2) ΕΕ αριθ. C 67 της 16. 3. 1992, σ. 206.(3) ΕΕ αριθ. C 40 της 17. 2. 1992, σ. 91.(4) Βλέπε σελίδα 46 της παρούσας Επίσημης Εφημερίδας.